qundao/data-zh-poetry huggingface dataset:
长相思
作者：沈纕
朝代：清

风凄清。雨凄清。秋在梧桐叶上□。□□□□□。□□盈。泪频盈。不是愁人不要听。□□□□□。
阻风黄浦和孟韩韵
作者：沈纕
朝代：清

帆影落波光，迢迢水一方。潮声飞雨白，风色挟沙黄。海月生蓬岛，江蓠裛楚裳。骚人无限意，高咏独苍茫。
青玉案·落梅，和心斋先生作
作者：沈纕
朝代：清

何人吹彻江城笛。便吹落、琼瑶屑。曲径闲过春寂寂。窗前影散，阶前香冷，空照婵娟月。昨宵犹记开瑶席。今夜相思谁共说。楚些歌残招未得。翠苔深处，红茵铺个，梦与冰魂接。
题二乔观兵书图
作者：沈纕
朝代：清

舳舻焚尽仗东风，应借奇谋闺阁中。曾把韬钤问夫婿，谁言儿女不英雄。阴符偷读妨描黛，绣帙双开见唾绒。一十三篇劳指授，蟂矶馀烈本吴宫。
题赵承旨画兰
作者：沈纕
朝代：清

可怜王者香零落，憔悴潇湘第一枝。空向新朝夸画笔，难为骚客写愁思。故宫落日悲荆棘，周道秋风怨《黍离》。何处托根犹故土，淡烟细雨伴江蓠。
高阳台·代家大人赠广陵九校书作
作者：沈纕
朝代：清

月傍层霄，露滋香畹，莲灯照到花关。一片湘云，教人疑煞仙山。回肠脉脉谁相似，黄河水、几曲银湾。笑无端，转尽炉头，熟熟灵丹。明珠穿破风流蚁，更起来为我，妙解连环。谢女机丝，鸳鸯绣遍双翰。黄花插到西风鬓，记重阳、会上追欢。且盘桓，红袖围炉，共尔消寒。
家园
作者：沈纯禔
朝代：清
体裁：五言律诗

家园今日好，霜后菜畦晴。肥煮黄衣雀，鲜烹白壳蛏。宿酲偿绿蚁，新谷傲青精。晚到桥西立，微风剪竹声。
挽周麟章联
作者：沈绍九
朝代：清
体裁：联

宦迹不十年，想蹇策风流，海岱应登循吏传；客游才百日，叹鹩枝露溘，湖西空吊古人魂。
司马懿故居
作者：沈绍姬
朝代：清

王业偏安蜀道难，奸雄宁独数曹瞒。中原回首移神鼎，竖子成名建禅坛。城上风幡新塔宇，墓中巾帼旧衣冠。掀髯西指蚕丛路，丞相祠堂尚锦官。
咏古二首
作者：沈绍姬
朝代：清

脱颖人成公子名，不然碌碌竟何称。夷门虚己真知己，莫绣平原绣信陵。为报韩仇奋一椎，副车虽误亦雄哉！淮阴也是韩王后，何用当时蹑足来。
咏古二首·其一
作者：沈绍姬
朝代：清

脱颖人成公子名，不然碌碌竟何称。夷门虚己真知己，莫绣平原绣信陵。
咏古二首·其二
作者：沈绍姬
朝代：清

为报韩仇奋一椎，副车虽误亦雄哉！淮阴也是韩王后，何用当时蹑足来。
寄家人
作者：沈绍姬
朝代：清

归来偕隐计犹虚，垂老他乡叹索居。别久乍疑前劫事，路歧才得去年书。梦如柳絮飞无定，愁似芭蕉卷未舒。记得小园亲手植，一栏红药近何如？
寄怀查伊璜先辈
作者：沈绍姬
朝代：清

亭亭绝巘结萧斋，高峙龙门百尺阶。苏晋堂前宜绣佛，马融帐后有金钗。凄凉歌板怜君僻，磊落文章与世乖。爱我巴歌长击节，汝南月旦愧《齐谐》。
杜鹃
作者：沈绍姬
朝代：清

年年啼遍欲残春，午夜枝头血满唇。不尽羁魂悲蜀道，何来处士感天津。声中似怨无家别，地下应怜再拜人。纵使欲归归便得，故宫何处更容身？
淮阴侯
作者：沈绍姬
朝代：清

鼎足才堪角两雄，当年应悔灭重瞳。分羹父子恩犹薄，推食君臣谊岂终。独有千金酬漂母，曾无一语感滕公。名成自古身当退，没齿休论战伐功。
蛟
作者：沈绍姬
朝代：清

斗室何来豹脚蚁，殷如雷鼓聚如云。无多一点英雄血，闲到衰年忍付君！
钱塘怀古
作者：沈绍姬
朝代：清

城上黄云锁戍楼，城头古木叫钩辀。地从江底分吴越，天向栏前挂女牛。尚有荒祠题伍员，曾无杯酒祀钱镠。可怜人事今萧索，花草依然发故丘。
题前监军闻启详传后
作者：沈绍姬
朝代：清

嚼齿穿龈死不辞，千秋名教得操持。门生谁续《招魂》赋，狱吏亲闻绝命诗。总为人门留正气，不求马革裹全尸。盛朝若举褒忠典，应敕盱江好建祠。
题韩蕲王湖上策蹇图
作者：沈绍姬
朝代：清

南渡何人主庙谟，清凉居士老西湖。两朝和议分棋墅，百战雄心付酒垆。策蹇山前逢故吏，参禅花底坐浮屠。只今犹恨丹青手，不画麒麟阁上图。
重馆小凤栖斋有感
作者：沈绩熙
朝代：清
体裁：七言绝句

流水依然抱一村，当时父老几人存。伤怀满目风烟里，来认飞鸿旧爪痕。
答慧师问
作者：沈绮琴
朝代：清

饥来吃饭困来眠，悟得传灯第一禅。散尽天花浑不著，丰干饶舌已多年。
笛楼前辈静坐澄心图
作者：沈维鐈
朝代：清
体裁：古风

先生今之司马公，勿欺为本殚公忠。棠阴三载庇闽浙，公余退省弥谦冲。焚香久已盟夙夜，良工善绘传深衷。平生读书涵泳富，半日静坐端倪充。方其致虚守之笃，渊然养出蒙泉蒙。秋水藏珠众妙具，大炉点雪纤尘融。静极而动感即应，八窗四达开玲珑。坚持一心驭万变，如把稳舵帆江风。乃知静坐非守寂，洗心藏密精神通。主静主敬本不二，惟本谨独箴当躬。先生闻道有神契，心经政经握其中。醇儒之心名臣业，海波不扬田禾丰。即今苍洱静斥候，琴鹤移度旌幢红。作霖行且遍方岳，调鼎会见亮天功。繄余捧襼宝良诲，何异顽石加磨砻。元城请事不妄语，从今认取主人翁。
笛楼前辈静坐澄心图
作者：沈维鐈
朝代：清

先生今之司马公，勿欺为本殚公忠。棠阴三载庇闽浙，公余退省弥谦冲。焚香久已盟夙夜，良工善绘传深衷。平生读书涵泳富，半日静坐端倪充。方其致虚守之笃，渊然养出蒙泉蒙。秋水藏珠众妙具，大炉点雪纤尘融。静极而动感即应，八窗四达开？珑。坚持一心驭万变，如把稳舵帆江风。乃知静坐非守寂，洗心藏密精神通。主静主敬本不二，惟本谨独箴当躬。先生闻道有神契，心经政经握其中。醇儒之心名臣业，海波不扬田禾丰。即今苍洱静斥候，琴鹤移度旌幢红。作霖行且遍方岳，调鼎会见亮天功。繄余捧襼宝良诲，何异顽石加磨砻。元城请事不妄语，从今认取主人翁。
谒陆清献公祠
作者：沈维鐈
朝代：清

昭代论儒术，当湖孰并衡。庙庭崇秩祀，峰泖蔚精英。大道闻原早，斯文任独宏。薪传寻孔孟，统系绍周程。素志惟希圣，中年获代耕。循良敷海表，抚导遍疁城。未竟鸣弦化，偏教补被行。归装书数卷，讲舍屋三楹。再迫牵丝起，多应荐牍呈。旁咨廉惠爱，破格擢贤明。自拜言官责，频闻抗疏争。臣心孚帝简，朝议顺舆评。考绩时终忤，归田愿竟成。从违皆澹虑，义利最研精。督学虚明诏，遗编迪后生。千秋承述作，百氏辟从横。讵见门墙峻，居然俎豆荣。赠阶追向德，赐谥特尊名。世共高山仰，人推止水清。丛祠犹故里，茂典协群情。绝业真能荷，先型莫与京。谈经谁继起，瞻像独摅诚。砌草蜗交篆，庭柯鸟和鸣。然藜光近照，景慕倍心倾。
送陈颂南罢官归闽
作者：沈维鐈
朝代：清

太丘一疏重朝端，天语亲褒真谏官。恋阙未宜投劾早，筹时弥觉直言难。归装千卷添行色，胜地重阳结古欢。我亦鸳湖垂钓客，南天极望暮云寒。
陈忠悯公遗像
作者：沈维鐈
朝代：清

将军龙虎姿，见知李忠毅。驻师吴淞江，东南半壁系。逆锋何狓猖，勇气弥奋厉。古有凿凶门，况已置死地。一朝将星沈，海水烽烟沸。清入胡逍遥，苻离遂惊溃。坐看金缯盟，洒遍英雄泪。我今瞻遗像，余怒犹裂眦。燀赫五雷神，威风震百世。由来生天人，不愧忠孝字。关张岂无命，段颜达其志。咄哉偷生徒，武刚车自卫。
减河即事诗
作者：沈联芳
朝代：清

间道斜通海，朝宗一线微。势分修岸稳，涨过旧漕非。汛早诚堪虑，农忙讵忍违。兴工聊代赈，鼓腹荷恩辉。
峭帆亭送客
作者：沈联芳
朝代：清

雁声嘹唳海云昙，黄叶初飞月正三。日暮峭帆亭下望，送人能不忆江南。
皋陶祠
作者：沈育
朝代：清

虞廷推执法，才子产高阳。主德宽三宥，臣心慎五章。吁谟同禹益，奸宄服蛮荒。遗庙杨侯国，青松近北邙。
谒董江都祠墓
作者：沈育
朝代：清

兴庆池南下马陵，广川魂魄古祠凭。旁搜典籍秦灰后，首应贤良汉诏兴。一代师儒崇道义，诸王子弟敛骄矜。可怜年少长沙傅，太息徒劳泪满膺。
郭有道墓
作者：沈育
朝代：清

东汉多贤达，人伦君最优。士林争折角，仙侣羡同舟。品在君宗上，名超清浊流。中郎碑不见，论定足千秋。
鸡头关
作者：沈育
朝代：清

鸡头山势迥，人马半空旋。风御千盘磴，云遮一握天。猿声深树外，鸟道夕阳边。渐喜关南去，悠悠入汉川。
孙供奉
作者：沈自东
朝代：清

欃枪凭魏阙，魑魅紊乾纲。举世皆披靡，孙君独感伤。昔曾蒙绛服，今肯戴银珰。殿上人为兽，床前弱敌强。奋身惊逆贼，断首谢先皇。有腼苏循辈，居然鹓鹭行。
同韩倬次雪声远登快风阁兼寄怀绎堂
作者：沈自南
朝代：清

秋来杰阁共登临，极浦遥山入望深。吴苑弟兄欣聚首，梁园宾客最关心。蒹葭拂浪浑如雪，橘柚垂烟半似金。指点江乡尽图画，迟君墨妙一题襟。
春暮钱牧斋宗伯过访
作者：沈自南
朝代：清

登仙曾羡李膺舟，何幸兰桡复此留。下士昔传东阁盛，著书终许石渠收。花飞江上泥衔燕，柳绾亭边浪狎鸥。拟得《三都》待题品，当年玄晏最风流。
暮春
作者：沈芬
朝代：清

数声鶗鴂过，门巷罢秋千。怕看荼蘼架，春光又一年。
一枝春·春雨
作者：沈芳
朝代：清

竹弄轻寒，又廉纤、酿出离愁多少。香车待觅，小径湿烟难扫。萧条院宇，渐绿长、满阶芳草。自望千里行云，雁足不传书到。黄昏最怜人悄。正疏帘半卷，一灯相照。十年旧事，顿使暗萦怀抱。寒衾倦听，和莺语、隔窗催晓。肠断是、零落梨花，好春易老。
东风第一枝·柳絮
作者：沈芳
朝代：清

拂水成蘋，随花吹泪，韶光欲系难住。漫疑晴雪，飘香艳说，谢庭咏句。寻芳渐懒，怪小巷、绿荫如许。向树底，乱扑轻烟，肠断踏歌人去。空倚遍、绣帘绮户，难忘是、宝烟翠羽。落红犹积溪桥，那得一般解语。离怀正苦，莫误认、鬓丝添素。更杜宇，催送春回，几点弄愁疏雨。
东风第一枝·送春
作者：沈芳
朝代：清

玉笛临风，金杯醉雨，愔愔绿暗芳树。梦中犹觅，春痕病起，又添别绪。莺留蝶恋，只杜宇、催他归去。望小桥，一片伤心，细草远连南浦。频搦管、自抄近句，恐洒泪、向时游处。采兰且待明年，折柳定难少住。月楼花馆，算尽是、短长亭路。怅美景，来往匆匆，可惜等闲虚度。
忆旧游
作者：沈芳
朝代：清

记梅边款语，槛外论诗，静院无人。短梦凭风过，怅花飞碟瘦，易误芳辰。冷香尚留残菊，帘卷更销魂。又作弄秋声，梧桐细雨，生怕黄昏。思君旧吟句，道一样愁怀，共掩闲门。眼底凄凉况，料春晖同恨，珠泪沾巾。小桥暗通流水，空自约湔裙。但倚遍危栏，悠悠望断日暮云。
念奴娇·落花
作者：沈芳
朝代：清

香销玉减，又东风、断送轻红缭乱。谁倚湘帘弹粉泪，一霎闲阶吹满。天上琼宫，人间金屋，艳色难常恋。飘零如许，杜鹃深夜啼断。惆怅薄命生成，韶华逝水，梦里人难唤。曾怕寒欺围锦帐，又替花愁春短。忍拾残脂，慵寻碎佩，独立深深院。多情明月，照来离恨何限。
暗香·落梅
作者：沈芳
朝代：清

梦回寒怯。正雨馀小院，斜飞香雪。一曲玉龙，吹晓霜，唤愁绝。寂寞闲溪照影，空辜负、五更残月。料倩女，袅袅离魂，昨夜返瑶阙。情切。向谁说。记翠袖凭栏，那回同折。冶游易歇，江北江南忍轻别。肠断几声怨鹤，偏绝似、啼鹃凄咽。怅后约、桥畔路，但看绿叶。
浣溪沙·题白华夫人墨兰遗册
作者：沈芳
朝代：清

纫佩无由到澧湘。画眉窗下细评量。纤纤腕底自芬芳。仙种料非怀梦草，墨花岂是返魂香。教人辗转思茫茫。
绿意·春草
作者：沈芳
朝代：清
体裁：词

浓连水色，弄嫩晴，苒苒青遍南陌。别去王孙，愁满天涯，细雨又逢寒食。销魂最是汀洲路，有翠袖、蘼芜同拾。记送行、此地曾经古道，尚嘶金勒。珍重，登楼望远，乱红点缀处，还衬游屐。斗罢纤纤，小巷人归，但见烟痕狼藉。馀香不断，斜阳瘦影，几度蝶寻蜂觅。想昼间、梦绕池塘，好试谢家吟笔。
醉花阴
作者：沈芳
朝代：清

镜里鸾分钗折半。牵惹离肠断。记取乍簪时，绿鬓朱颜，已被秋霜换。驰驱万里关河远。泪洒琼花馆。回首黯销魂，秀句吟来，字字香生管。
长亭怨慢·次步华夫人韵
作者：沈芳
朝代：清

正惆怅、绿迷烟树。梦隔红楼，暗愁如许。燕子衔花，此时春满画桥路。旧游难续，还只恐、流莺去。独自立苍苔，记那日、弓鞋同步。延伫。怨东风易老，两地锦笺慵赋。恹恹意绪。但镜里、恨添眉宇。闭闲门、暗数韶光，枉过了、几番晴雨。又满院浓荫，生怕蝶来都误。
长亭怨慢·秋柳
作者：沈芳
朝代：清

断魂处，冷烟疏雨。远岸斜桥，乱垂残缕。漫说风流，可怜不是旧张绪。春前曾记，向镜里、描眉妩。换了好繁华，更瘦减、腰支难舞。秋暮。剩残蝉留恋，叶底抱吟凄楚。莺梭燕剪，恨抛却、青青都去。最怕听、唱彻阳关，又勾起、离愁如许。过几点芦花，休认长条飞絮。
齐天乐·送秋露词人北上
作者：沈芳
朝代：清

临歧方悔相逢晚，新愁满怀难诉。倦抚瑶琴，闲拈象管，怕唱一声南浦。江空岁暮。看落叶荒村，乱山无数。正恨无聊，片帆偏又载人去。迢迢故乡渐远，对泥林草屋，应念朱户。梦绕孤灯，寒欺客帽，休更听风听雨。离情最苦。问甚日归来，咏花同步。欲寄鸾笺，雁声沉宿雾。
挽金武祥父联
作者：沈芸甫
朝代：清
体裁：联

诗酒娱情，朅来五岭烟霞，饱供游览；松乔仙去，太息三吴文献，今又凋零。
春日题友人斋壁
作者：沈若溎
朝代：清
体裁：七言绝句

重来作客感年华，杯酒论诗寄兴赊。蝴蝶满园飞不住，暖风吹上碧桃花。
蝶恋花·别静贞盟妹
作者：沈英
朝代：清

回首乡园云树绕。数到归期，十里长亭道。流水落花春去了，碧天无尽连芳草。帆影欹斜惊水鸟。几处邻舟，漫作清商调。檀板轻敲歌袅袅，箫声不管离人恼。
丁酉除夕前三日二树写梅花时正苦寒百虫尽蛰忽有一蜂徘徊帧上绕花不去予适在洛因作歌纪之
作者：沈范孙
朝代：清

青麟有髓鼠有须，奇葩忽发三两株。横枝倒干气莫遏，往往衫袖同沾濡。朔风退舍寒气避，春光露出姑射肤。毫端幻成香雪海，鼓吹力使万类苏。墨花有香画有色，一蜂蓦入幽人居。辛苦直欲钻故纸，和气顿觉春风俱。物非其时各惊异，室中户外相招呼。传闻洛下遍乡井，化工之笔倾东都。我闻点睛破壁化龙手，又闻嘶风齧草神马图。画工通神尚如此，何况浩气凌碧虚。冰心数点见天地，挽回元气生槁枯。腐儒咋舌不敢赞，笔补造化原非诬。一枝欲折乌可折，蠮螉绕纸徒区区。
偕汪大梅溪过碧光庵访慧能津梁庵访巨源二上人俱不值
作者：沈范孙
朝代：清

春色已如此，相将渡若耶。道人无定所，惟我亦忘家。碧玉林抽笋，黄金菜作花。蒲团聊借坐，且试一杯茶。
再过绿杉野屋赠汪大西村
作者：沈范孙
朝代：清

无多秋色晓晴初，夹岸人家水拍芦。小艇斜穿黄歇浦，轻衫又到子云居。谈心为鼓平沙曲，刮目欣看倒薤书。半载分襟一弹指，相逢肯放夜窗虚。
大雪用禁体
作者：沈范孙
朝代：清

朝日照屋梁，虚室悉通透。阶前水盈墀，户北冰在霤。忽然阴霾合，六出稍稍逗。初见屋角漫，瓦齿已非旧。墙垣及庭除，补缀平罅漏。积寸不移晷，盈尺未为厚。薄暮大于掌，丙夜竟如昼。灵鳌想没趺，飞鸟饥莫救。巨室足豪兴，茅宇难自覆。直恐寒不减，尧年今见又。晨兴忽凛冽，作气与之斗。目眩屡回瞩，风紧载缩脰。呼童辟门径，指直不出袖。弥望四野平，瞻顾身在窦。老树叶尽脱，秃干工琢镂。冬青远模糊，狞恶类奇兽。或如藐如射，忽露两三岫。蓬莱望见之，咫尺俨可就。杞人消其忧，民命天所佑。阴胜固所惕，融化亦勿骤。照耀庭月间，举酒月出后。黄闲攻诗城，白战不许彀。
临江仙
作者：沈茝纫
朝代：清

草草妆台梳裹了，曲栏杆外凝眸。年光荏苒又深秋。一番风似剪，两度月如钩。病里高堂频嘱付，而今莫更多愁。当时检点也应休。从新来眼底，依旧上眉头。
同徐宁庵宪副席竺来太守荥河秋望
作者：沈荃
朝代：清

西风猎猎动寒波，荥水相逢一浩歌。广武秋阴迷旧垒，太行晴色下长河。黄蒿断岸奔流急，野寺疏杨夕照多。萧瑟那堪风景异，高天极目雁行过。
壬子长至日过嘉禾适古灯和尚驻锡龙渊以诗见示依韵酬之
作者：沈荃
朝代：清
体裁：七言律诗

葭管阳回客里过，幽怀常自绕烟萝。拟从初地窥金相，未许双林系玉珂。塔影晓浮寒树迥，钟声晚逐野云多。与君漫话无生谛，十载风尘怅逝波。
寄怀张冷石先生
作者：沈荃
朝代：清

溪上老人五柳门，廿年高卧住江村。义熙日月闲中纪，商洛衣冠乱后尊。秋老渔蓑吹铁笛，春回江岸撷芳荪。何时再访东轩下，浊酒黄花好细论。
晓渡扬子
作者：沈荃
朝代：清

曙色初开扬子渡，片帆遥挂海门西。横江晓雾千峰失，隔岸寒云万堞齐。短棹苍茫渔浦外，长天缥缈雁行低。中流倚棹频回首，吴楚山川极望迷。
清源怀旧
作者：沈荃
朝代：清

晨鸡启重闉，城柝亦未缀。解缆乘细流，轻桡向晓发。凄凄下微霜，皎皎鉴寒月。惆怅问前途，郁纡感逝节。回首溯旧知，音徽已灭没。眷德思偏长，怀分情叹歇。虚期万里风，徒愧中流楫。十年过西州，凄怆心如结。
送张篑山学士归庐陵
作者：沈荃
朝代：清

襆被萧萧出凤城，觚棱回首重含情。片言岂诩回天力，三宿仍辞去国名。圣德优容逾格外，臣心忠荩本生平。曲江风度应相忆，莫恋空山猿鹤盟。
送雪龛兄任保宁
作者：沈荃
朝代：清

最忆阆中胜，云山到眼迷。地从巴水折，天入剑门低。夜月桐花艳，春风杜宇啼。池塘应有梦，乡思更凄凄。
书怀
作者：沈荣俊
朝代：清

丈夫无雄雌，时运有通塞。一身隔青云，两手满荆棘。马周困长安，行路愁逼侧。卓见非常何，火色人谁识？
枕上闻笛
作者：沈荣俊
朝代：清

孤灯黯黯月明明，院冷楼寒梦不成。离恨已无肠可断，谁家犹送断肠声？
桃花二首
作者：沈荣俊
朝代：清

柳暗花城梦不通，谁家姊妹倚东风？凭伊几点清明雨，催出新妆试小红。三千红袖总无媒，蕊乱云盘绿水隈。金屋有恩谁保得，故应怕向未央开。
桃花二首·其一
作者：沈荣俊
朝代：清

柳暗花城梦不通，谁家姊妹倚东风？凭伊几点清明雨，催出新妆试小红。
桃花二首·其二
作者：沈荣俊
朝代：清

三千红袖总无媒，蕊乱云盘绿水隈。金屋有恩谁保得，故应怕向未央开。
两当县端午
作者：沈荣昌
朝代：清

细草如丝小剑蒲，巧将松叶缚桃符。诸峰拱立咸当户，百卉群飞绕客厨。麦献新畬糅作玉，酒来浮蚁绿成珠。山神应笑公何遽，倚马成吟又速驱。
五日集孙阮亭孝廉深竹映书堂分韵
作者：沈荣简
朝代：清

楚些哀歌送远声，虚堂列坐午筵清。竹深那许红尘到，暑薄才宜白裕轻。画鹢旌旗悲正则，长堤花木忆端明。西泠两度逢重五，对酒依依隔岁情。
天后宫内千里眼金将军联
作者：沈葆桢
朝代：清
体裁：联

视远唯明，知普渡众生，全凭慧眼；思溺由己，愿永清四海，上慰婆心。
寿林昌彝师七十
作者：沈葆桢
朝代：清
体裁：联

寿世文章，一代斗山韩吏部；等身著作，六经渊海郑司农。
巧对林则徐句
作者：沈葆桢
朝代：清
体裁：联

鱼名弹瑟；鸟唤提壶。
挽周麟章联
作者：沈葆桢
朝代：清
体裁：联

主计屈龚黄，得数月勾留亦幸矣；真儒说仙佛，知三家衣钵必争之。
挽妻联
作者：沈葆桢
朝代：清
体裁：联

念此身何以酬君，幸死而有知，奉泉下翁姑，依然称意；论全福自应先我，顾事犹未了，看床前儿女，怎不伤心。
挽林昌彝联
作者：沈葆桢
朝代：清
体裁：联

总角侍龙门，风雨啸歌，许以同心如昨日；轻装归马渎，波涛咫尺，失之交臂恨终天。
挽董平章联
作者：沈葆桢
朝代：清
体裁：联

八千里外好音传，陶令归乎，胡为郁郁幽愁，四载驹光扶病过；二十年前知己感，钟期邈矣，忍听声声血泪，九旬鹤发抚棺悲。
挽饶仲卿联
作者：沈葆桢
朝代：清
体裁：联

论此才在玉笋班中，何期六千里归来，薄宦京华成梦幻；寻尔父到大罗天上，为道十三年别后，故人尘世已衰翁。
杜甫草堂
作者：沈葆桢
朝代：清
体裁：联

地亦千秋，南来寻丞相祠堂，一样大名垂宇宙；桥通万里，东去问襄阳耆旧，几人相忆在江楼。
杜甫草堂联
作者：沈葆桢
朝代：清
体裁：联

地有千秋，南来寻丞相祠堂，一样大名垂宇宙；桥通万里，东去问襄阳耆旧，几人相忆在江楼。
福州船政局千里眼金将军联
作者：沈葆桢
朝代：清
体裁：联

视远为明，知普度众生，全凭慧眼；思溺由己，愿永清四海，上慰婆心。
福州船政局天后宫联
作者：沈葆桢
朝代：清
体裁：联

地控制瓯吴，看大江东去滔滔，与诸君涤虑洗心，有如此水；神起家孝友，贯万古元精耿耿，望后世立身行道，无愧斯人。
福州船政局门联
作者：沈葆桢
朝代：清
体裁：联

且漫道见所未见，闻所未闻，即此格致关头，认真下手处；何以能精益求精，密益求密，须从鬼神屋漏，仔细扪心来。
福州船政局顺风耳柳将军联
作者：沈葆桢
朝代：清
体裁：联

恰当薄海同风，世上痌瘝都入听；幸为苍生请命，个中消息总关心。
福建船政局大堂联
作者：沈葆桢
朝代：清
体裁：联

见小利则不成，去苟且自便之私，乃臻神妙；取诸人以为善，体宵旰勤求之意，敢惮艰难。
福建船政局头门联
作者：沈葆桢
朝代：清
体裁：联

以一篑为始基，从古天下无难事；致九译之新法，于今中国有圣人。
贺周梅初70寿联
作者：沈葆桢
朝代：清
体裁：联

介寿朋来，而我独羁千里足；倾心兄事，为君多读十年书。
贺某友寿联
作者：沈葆桢
朝代：清
体裁：联

有子皆不羁才，谢墅围棋，张槎探宿；斯人宜无量寿，董帷舞彩，马帐称觞。
起门
作者：沈葆桢
朝代：清
体裁：联

孙子不叨门第荫；华夷曾问起居安。
送林惠常师南归
作者：沈葆桢
朝代：清

世变关心意不平，绛帏终夜侍谈兵。九重宵旰忧群盗，三窟经纶羡钜卿。庙算即今容败将，天心终古爱苍生。底须惆怅江南路，百万黄巾识姓名。
郑克臧祠联
作者：沈葆桢
朝代：清
体裁：联

夫死妇亦死；君亡明即亡。
郑成功祠联
作者：沈葆桢
朝代：清
体裁：联

开千古得未曾有之奇，洪荒留此山川，作遗民世界；极一生无可如何之遇，缺陷还诸天地，成创格完人。
郑成功附祀监国世子克臧及夫人陈氏联
作者：沈葆桢
朝代：清
体裁：联

夫死妇必死；君亡台乃亡。
闽江仰止亭联
作者：沈葆桢
朝代：清
体裁：联

俯仰亭中，何人吹铁笛几声，唤醒沧桑世界；徘徊栏侧，岂我抱布衣素志，盱衡日夜乾坤。
雪平
作者：沈葆桢
朝代：清
体裁：联

雪天裘被偕朋辈；平地楼台待子孙。
挽左宗棠联
作者：沈葆靖
朝代：清
体裁：联

潞国年高，尚平章枢密重事；汾阳福备，乃克享中外荣名。
悼亡女二首
作者：沈蓉芬
朝代：清

折钗曾记断肠时，花谢香消意转痴。精卫未忘填海恨，女娲空繫补天思。言从永别难为述，病到求生更不支。从此绿窗书帖冷，频年悔教苦吟诗。一别瑶台晓露清，何年重见许飞琼。珠沉碧海冤难雪，玉碎荆山恨未平。残月落花如梦令，夕阳芳草可怜生。阑干数遍韶华尽，知否孀帏泪暗倾。
悼亡女二首·其一
作者：沈蓉芬
朝代：清
体裁：七言律诗

折钗曾记断肠时，花谢香消意转痴。精卫未忘填海恨，女娲空系补天思。言从永别难为述，病到求生更不支。从此绿窗书帖冷，频年悔教苦吟诗。
悼亡女二首·其一
作者：沈蓉芬
朝代：清

折钗曾记断肠时，花谢香消意转痴。精卫未忘填海恨，女娲空繫补天思。言从永别难为述，病到求生更不支。从此绿窗书帖冷，频年悔教苦吟诗。
悼亡女二首·其二
作者：沈蓉芬
朝代：清

一别瑶台晓露清，何年重见许飞琼。珠沉碧海冤难雪，玉碎荆山恨未平。残月落花如梦令，夕阳芳草可怜生。阑干数遍韶华尽，知否孀帏泪暗倾。
惜花
作者：沈蓉芬
朝代：清

枉说留春强赋诗，澹云漠漠雨丝丝。凭栏莫怨东风恶，早向开时计谢时。
感怀
作者：沈蓉芬
朝代：清

眼前身世几沧桑，细数萍因未忍忘。往事何须更回首，易催华鬓上秋霜。
江滨晚步
作者：沈蓉芬
朝代：清

渡头滟滟落潮痕，泛尽萍根复蓼根。海燕低迷半江雨，归鸿嘹唳独家村。求鱼看下澄潭网，乞火频敲隔院门。料得天涯摇落处，欲将幽怨寄王孙。
秋思
作者：沈蓉芬
朝代：清

花阴满地影纤纤，夜静风微怯捲帘。不为姮娥甘避面，怕催秋恨上眉尖。
秋眺
作者：沈蓉芬
朝代：清

望远启层楼，秋光惊远眸。山云低欲暝，江月黯生愁。树迥平于草，村孤小若舟。寂寥吟兴息，聊许似閒鸥。
落花
作者：沈蓉芬
朝代：清

断红残紫乍高低，浣尽春痕化雪泥。六代铅华秋蝶梦，一林风雨夜乌啼。秋闻湘瑟人何在，欲问胡麻路已迷。元亮自存松菊径，不须空说武陵溪。
如此江山·钱丈懋溪《天台观瀑图》
作者：沈蓥
朝代：清

听鹂净涤筝琶耳，王孙又浮吟棹。客水寻秋，家山吊古，合共梅花溪老。尘襟顿扫。便携屐天台，洗眸云峤。一片霞城，玉龙千丈乍飞到。晴空风雨交作，晶帘遥隔著，仙洞人杳。翠刷层层，珠跳一一，溅上生衣凉峭。双筇倦小。便打叠游踪，画翻新稿。莫漫题诗，辋川诗最好。
明月棹孤舟·溪上归舟
作者：沈蓥
朝代：清

眼界秋空绳影窄。秋味在、一奁秋碧。拳鹭窥人，眠鸥选梦，蠲绪宕人心魄。败苇凉生光乍湿。听远浦，渔榔声绝。乌舫寥寥，红楼隐隐，飞出一枝瘦篴。
浣溪沙
作者：沈蓥
朝代：清

燕子楼头燕子栖，月明桥畔月明时。水窗鬓影照人低。愁可为珠拌十斛，帘偏如网结千丝。眼波刚溜桨双飞。
一枝春·淡巴菰
作者：沈蕊
朝代：清

海岛移来，倩并刀、镂就千丝金碎。筠筒石火，尽是间中生计。吹兰吐麝，更销尽、薄寒残醉。多只恐，万缕成灰，剩有断纹心字。氤氲绣屏香细。罥窗纱袅袅，未输沉水。瑶阶伫立，散作半帘花气。熏炉夜暖，倚珊枕、几回曾记。偏喜得、频递春纤，小鬟解事。
八声甘州·题杨柳岸晓风残月图
作者：沈蕊
朝代：清

正天涯酒醒客星孤，扣舷发清讴。渐微茫晓色，霜风乍紫，薄雾初收。江柳丝丝蘸碧，仿佛白门秋。回首关河远，今夜扁舟。怅望一丸瘦月，问何时、双照人在鄜州。倩万重烟水，流梦度韩沟。叹年来、俊游未了，算闲情、都付与沙沤。空赢得，偷声减字，谱尽离愁。
南浦·水仙
作者：沈蕊
朝代：清

雅称六株衣，见青葱，几簇翠云低绕。微步欲凌波，湘江静、烟水茫茫人悄。冰肌玉骨，含情怕向东风笑。一点芳心杯样浅，着得春愁多少。小窗净几清幽，伴金猊睡鸭，何须龙脑。弱质不禁风，环佩冷、争奈暮寒料峭。新妆淡扫。蛾黄蝶粉天然好。倩影亭亭明月下，可是广寒飞到。
月底修箫谱·自题月底修箫图
作者：沈蕊
朝代：清

玉绳低，星影堕，淡月正窥户。凤管初调，重理旧时谱。何须檀板金樽，酒边花外，尽占断、碧梧深处。滴珠露，浑忘似水新凉，莲漏听频数。减字偷声，相共砌蛩语。几番拍遍阑干，秋情无限，写不尽、怨商愁羽。
玉女迎春慢·雪美人
作者：沈蕊
朝代：清

衣织冰绡，妆初竟、悄立玉楼琼户。脉脉新愁旧恨，泪滴斜阳红处。芳容难驻，怕弱质、不胜风露。前因曾悟，消得冶情，羞比飞絮。亭亭独对梅花，无言敛黛，似传心素。好把聪明忏尽，莫化唐宫鹦鹉。月痕微度。更冷罥、一身香雾。雅韵天然，恐有隔窗人妒。
绿意·芭蕉簟
作者：沈蕊
朝代：清

朱阑六曲，剪碧痕漾水，清润如玉。八尺含风，莞蒻都抛，银床书展幽绿。蛛尘几度殷勤拂，看滑笏、琉璃光熟。算织成、一片回纹，略胜素心愁束。犹记纱橱梦醒，雨声听、滴沥吹断还续。午倦停针，静倚闲眠，雅韵最宜窗北。怜他人影如秋瘦，怕寒逗、雪肤珠粟。爱月明、庭院铺来，掩映数竿修竹。
虞美人·题瘦吟楼研
作者：沈蕊
朝代：清

玉台人去瑶天远。宝匣蛛尘罥。画楼空锁旧时春。惟有一钩残月、吊诗魂。蟾蜍露滴香犹腻。密字真珠细。三生石上识芳容。想见绣帘开处、不胜风。
霜叶飞·题霜林觅句图
作者：沈蕊
朝代：清

万山秋老。西风紧，冷枫红入幽窅。白云出岫本无心，有寻秋人到。怅千里、江南路杳。断霞残锦知多少。正树影翻鸦，更雁带寒声，夕阳斜挂林杪。相对飞瀑流泉，素怀似洗，一襟诗思清妙。身如野鹤独飘然，任高歌长啸。见几处、淡烟衰草，乱蛩啼遍停车道。待策杖归来，十幅吟笺，休教闲了。
同声歌
作者：沈蕙玉
朝代：清

少小属闺闼，感君意缠绵。聘以明月珠，迎以黄金鞯。结缡自今夕，誓好永百年。采兰涉秋水，荐藻奉华筵。合欢裁作被，朱丝操作弦。虽无兰蕙姿，向日呈芳妍。一身皆君有，寸心私自怜。何用答嘉惠，持以弃豆笾。在天莫为云，雨落难上天。在地莫为影，日暮愁弃捐。婉娈保素志，跬步称比肩。
自箴四章
作者：沈蕙玉
朝代：清

天生蒸民，有觉其性。阴阳肇判，含元达顺。琴瑟载咏，蘋蘩攸司。夙夜用敬，犹惧或亏。无曰深闺，莫余云觌。淑慝在躬，指视暗室。维椒与兰，植于中田。我思君子，淑慎寒渊。先民有言，言不出阃。牝鸡之晨，厥家用损。节以应佩，琴以和神。词苟或费，宁默而存。勿尚尔舌，寸心是弛。既悔而追，不胫千里。嗟嗟愚盲，慎其德间。鹦鹉多言，只名文禽。纻纩在笥，焕乎有烂。凄其以风，滋我永叹。维织与纴，为坊厥心。舍业而嬉，淫慝相寻。野有络纬，振迅其翼。尔安用媮，微羽所疾。虽有孔翠，不如春蚕。之子纂组，不如布缣。冀妻如宾，孟光举案。夫岂矫情，偷惰斯远。啼眉折腰，邦国之妖。彼昏罔知，反以用骄。幽闲贞静，曰配君子。载色载笑，若佐之史。敬而能和，穆如清风。修身准此，维以令终。
自箴四章
作者：沈蕙玉
朝代：清
体裁：四言诗

天生蒸民，有觉其性。阴阳肇判，含元达顺。琴瑟载咏，蘋蘩攸司。夙夜用敬，犹惧或亏。无曰深闺，莫余云觌。淑慝在躬，指视暗室。维椒与兰，植于中田。我思君子，淑慎寒渊。（一章）先民有言，言不出阃。牝鸡之晨，厥家用损。节以应佩，琴以和神。词苟或费，宁默而存。勿尚尔舌，寸心是弛。既悔而追，不胫千里。嗟嗟愚盲，慎其德间。鹦鹉多言，只名文禽。（二章）纻纩在笥，焕乎有烂。凄其以风，滋我永叹。维织与纴，为坊厥心。舍业而嬉，淫慝相寻。野有络纬，振迅其翼。尔安用媮，微羽所疾。虽有孔翠，不如春蚕。之子纂组，不如布缣。（三章）冀妻如宾，孟光举案。夫岂矫情，偷惰斯远。啼眉折腰，邦国之妖。彼昏罔知，反以用骄。幽闲贞静，曰配君子。载色载笑，若佐之史。敬而能和，穆如清风。修身准此，维以令终。（四章）
从钱清江泛舟至越城作
作者：沈蕙纕
朝代：清
体裁：古风

芙蓉被洲渚，秋山带长川。客行亦何为，爱此风日鲜。兰舟既容与，桂楫相回旋。波平静不流，澹荡任自然。遥观越王城，杳霭飞绿烟。鸳央爱翠羽，弄水明湖边。越女能棹歌，采菱复采莲。览境意巳适，把竿心忘筌。愿齐漆园叟，三复秋水篇。
八咏楼
作者：沈蕙纕
朝代：清
体裁：五言律诗

八咏楼头月，遥临百丈江。林疏齐落叶，山远忽当窗。水市闻樵唱，风铃飏佛幢。醉眠无不可，须藉玉为缸。
伤春
作者：沈行泰
朝代：清
体裁：七言绝句

午倦抛书卧竹床，莺啼梦醒鸭炉香。重门不锁春光住，冷雨疏烟落海棠。
人日登燕子矶有感
作者：沈衍庆
朝代：清
体裁：七言律诗

江流一派束金门，燕子飞来势欲吞。日落空庭衔远霭，潮来古岸啮残痕。翠华想象丰碑冷，绀宇荒凉老柏存。怅触无边风木感，不吟归雁总伤魂。
自挽联
作者：沈衍庆
朝代：清
体裁：联

二十年读书，二十年作宦，取义成仁，担得起纲常两字；进无以助援，退无以固守，孤忠效死，羞对此章贡双流。
挽任兰生公
作者：沈襄
朝代：清
体裁：联

勋业著长淮，即今吏畏民怀，颂德歌功名不朽；追随已十载，回忆耳提面命，感恩知遇泪犹多。
挽张百熙联
作者：沈觐平
朝代：清
体裁：联

身价托龙门，得闻天下文章，庶几无憾；宦游来燕土，一恸老成模范，吾谁与归。
一串红牙 自度曲 板
作者：沈谦
朝代：清
体裁：词

一串红牙，有许多格范。笛孔吹龙，筝头捺雁。偏把歌人难。愁杀双鬟，为恃恩心慢。道字常疏，移宫不惯。须要参差按。
一萼红·春日东园
作者：沈谦
朝代：清
体裁：词

漫窥帘。爱桃花万树，新雨拆红缄。近水无言，随风有恨，欹斜直恁娇憨。栖不稳、画梁双燕，为营巢、终日语呢喃。似喜仍忧，乍暄还冷，情绪恹恹。尽道西郊堪赏，便倡条冶叶，谁再沾粘。泪岂因花，病非中酒，羞称宋玉江淹。受尽孤眠况味，眠又起，真欲似春蚕。忽见隔楼山影，想杀眉尖。
万峰攒翠·沈氏词选成寄常州邹程村
作者：沈谦
朝代：清
体裁：词

春暖玉屏风细细。兰畹幽香如醉。唱遍新词空洒泪。旁人不会。烟波何处毗陵，楼外斜阳又坠。人不南来愁却至。万峰攒翠。
万年枝·吴门春思
作者：沈谦
朝代：清
体裁：词

昔日高台，恨听歌未了，已见荆棘。野堑低云，人道锦帆遗迹。实袜花钗土蚀，记笑倚、东窗无力。而今安在，乱峰荒寺，古碑谁识。天涯寒食。正当那、落红万点，旅思凄恻。门对垂杨，住久黄鹂认得。愁泪不须沾臆，恐添注、太湖深黑。醉时独啸，苍波东逝，斜阳西匿。
东湖月·己酉生日，潘生云赤以自度曲寿余，览次有感，依韵答之
作者：沈谦
朝代：清
体裁：词

甚钟灵。便珊瑚百丈老重溟。问谈天邹衍，凌云司马，此日敢纵横。骨带铜声敲不响，有黄金伏枥难行。只好衲衣持钵，绣幕闻笙。山青兼水绿，对萧疏、白发转多情。笑磨厓天半，沉碑潭底，身后枉垂名。雾里看鸢非我事，尽优游下泽同乘。漫道出，堪作雨处亦关星。
东风无力·南楼春望
作者：沈谦
朝代：清
体裁：词

翠密红疏，节候乍过寒食。燕冲帘，莺睨树，东风无力。正斜阳楼上独凭阑，万里春愁直。情思恹恹，纵写遍新诗，难寄归鸿双翼。玉簪恩，金钿约，竟无消息。但蒙天卷地是杨花，不辨江南北。
丹凤吟·答洪昉思梦访之作
作者：沈谦
朝代：清
体裁：词

别后相思一样，目断城云，魂销江树。玉帘深锁，愁似乱莺狂絮。沉沉落照，半明还暗，野烧回春，寒山催暮。梦里何曾怕险，滚雾翻风，为我连夜飞度。也有镇常相见，见时不免含嫉妒。道我眉儿翠，又身轻过汉，腰细如楚。那知憔悴，不复再行多露。关黑枫青君自爱，更休将愁诉。但须纵酒，看石榴半吐。
九重春色·春闺
作者：沈谦
朝代：清
体裁：词

正金钩低控绣帐，绛台尚摇银烛。莺睍睆、飞上碧桃枝，画帘薄、微通朝旭。又隐隐、递钥声相续。惊好梦、鬟敧堆线，争如我、怕见菱花，才一夜、暗销香玉。妆成小立屏山矗。树荫朱栏，燕飞华屋。教人两眉频蹙。看晴丝露蕊，时暗相触。芳池水正溢。垂杨外、任倒了秋千，慵蹴泥素袜。石上红苔，倚翠袖、粉沾新竹。漫书题、鱼茧半纸，泪湿凤罗千幅。岂伤春、常苦病缠绵，似三起三眠蚕熟。斜日坠、愈增幽独。登小阁、目断云山万里，归期难卜。倩杜宇、为我催促。蝶和蜂、尚惜韶光晚，抱花自宿。
以所撰兴福宫剧本授吴伶因寄伯拨商霖
作者：沈谦
朝代：清
体裁：七言律诗

玉箫金管自纷纷，凤吹鸾歌几度闻。曾见春前飞白雪，敢言天上驻游云。行杯绮席花争发，秉烛银台日未曛。休说爨桐人不辨，可怜垂老却逢君。
倦寻芳·饮合涧桥酒楼，同诸虎男暨及门张台柱
作者：沈谦
朝代：清
体裁：词

寺桥压雨，峰馆凌空，宛转相属。处处褰帘，一带小溪如玉。幽恨不随流水去，离魂偏遇游丝触。爱村姬，任银瓶笑指，芳名原熟。痛往事、存亡荣落，不意欢娱，此际能续。人到中年，怕听断肠新曲。兴过难留头上黑，愁来且尽杯中绿。记岩西，抱花眠，夜深烧烛。
八声甘州·听唐韩如弹琴
作者：沈谦
朝代：清
体裁：词

自钟期死后碎瑶琴，古调向人难。正张华石上，苏公泉侧，泪血斑斓。打叠移宫换羽，袖手且盘桓。谁在东江市，霹雳重弹。最苦长门秋怨，可为予改操，白雪幽兰。奈无端五岳，膈上心间闻。但从来、读骚饮酒，问傍人、此意不相关。祇博得万山俱响，风急云翻。
六州歌头·凤凰山吊南宋行宫
作者：沈谦
朝代：清
体裁：词

烟销艮岳，一马却浮江。南渡事，真草草，寓钱唐。正苍黄。怎爱湖山秀，新歌竞，离宫起，将二帝，冰天苦，竟相忘。恸哭朱仙三字，成疑狱，自弃封疆。反半湖灯火，蟋蟀当平章。播越堪伤。遂销亡。空馀五寺。山钟歇，悲辇路，草荒荒。子规叫，精灵出，景凄凉。泪沾裳。回忆骑驴笑，厓山远，断归航。西湖上，却依旧，奏笙簧。闻道鹤归华表，城郭是，人去何方。恨东风一夜，吹变几沧桑。满地斜阳。
六幺令·次晏叔原韵
作者：沈谦
朝代：清
体裁：词

隔帘疏雨，又被晚云阁。病馀转添腰细，羞把柳枝学。此恨都无人晓，花底鹦哥觉。粉笺香匝。新词在手，记取红幺指尖掐。夜少蜂愁蝶怨，缕缕难酬答。多少水远山长，密密重签押。似恁凄凉况味，端为风流霎。月如银蜡。却曾照过，私语喁喁画楼角。
兰陵王·春夜病中听雨
作者：沈谦
朝代：清
体裁：词

晚风厉。十二帘拢垂地。灯忽暗，不许结花，镇日撩人有何喜。小鬟熏素被。耿耿全无睡意。帘纤雨，却又打窗，问道三更过还未。寻思转无味。怎偏我逢春，愁病相继。红桥曲巷迷征骑。曾持酒低劝，写词偷和，宝钗拨火人半醉。恁时节将睡。憔悴。更腰细。那枕上莺声，何日相慰。枝头春色今馀几。怕粉蕊湮透，檀心滴碎。苍天何恨，也有恁，许多泪。
兰陵王·春夜病中听雨
作者：沈谦
朝代：清

晚风厉。十二帘拢垂地。灯忽暗，不许结花，镇日撩人有何喜。小鬟熏素被。耿耿全无睡意。帘纤雨，却又打窗，问道三更过还未。憔悴。更腰细。那枕上莺声，何日相慰。枝头春色今馀几。怕粉蕊湮透，檀心滴碎。苍天何恨，也有恁，许多泪。
凤衔杯·怨别
作者：沈谦
朝代：清
体裁：词

浴罢慵将花冠整。还共酌、碧梧金井。总唱惯阳关，银筝未按香喉应。翠黛小，低鸳颈。忆欢娱，重悲哽。全不管、有人难听。正烁石流金，火云突兀炎威盛。却怪你，心偏冷。
十二时·闰怨，用耆卿韵
作者：沈谦
朝代：清
体裁：词

问多情，如何下得，扫却旧恩如洗。子细想、真无意思。撞住吃亏忍气。万种禁持，千般啰唣，见了谁提起。都是我、惯了伊家，做出这般，我也无如何耳。凭着伊，十分怪我，我是至今牵系。人也劝奴，为何守这，冷冷清清地。奴须丢不下，死生只在这里。算将来，真成痴想，只为旧时情意。清夜无眠，翻来覆去，泪满鸳鸯被。是我难割舍，料伊也拼奴弃。
十二时·闰怨，用耆卿韵
作者：沈谦
朝代：清

问多情，如何下得，扫却旧恩如洗。子细想、真无意思。撞住吃亏忍气。万种禁持，千般啰唣，见了谁提起。都是我、惯了伊家，做出这般，我也无如何耳。算将来，真成痴想，只为旧时情意。清夜无眠，翻来覆去，泪满鸳鸯被。是我难割舍，料伊也拼奴弃。
华胥引·见张祖定新诗有寄
作者：沈谦
朝代：清
体裁：词

云窗春暖，月地宵寒，乱花似锦。京兆当年，深青浅绿曾细审。何故多病多愁，想粉坑脂窨。却似黄鹂，欲啼还被寒噤。故剑新缣，总因他、蛾眉谗谮。频移带眼，须知细腰姓沈。还怕玉帘风细，人愁单枕。清夜然脂，日高为你犹寝。
卖花声·晓起买花有感
作者：沈谦
朝代：清
体裁：词

风雨连朝，春色不知馀几。见筠篮、粉红香腻。高呼低唤，奈绣帘深闭。料多娇、惺忪犹未。惜花人早，买得酴醾半蕊。手擎来、燕随莺睨。兰闺昔日，有翠螺新髻。今教我、寄将谁是。
厌金杯·吴山雪望
作者：沈谦
朝代：清
体裁：词

山接荒城，沙昏断浦。倚危栏、江天欲暮。六花纷绕，扑面更沾衣，难挥去。似我离情最苦。兽烟不断，貂锦添寒，恰又是、潮生风怒。素车白马，人道子胥魂，公莫舞。一醉愁销万古。
双燕笑孤鸾·旅思
作者：沈谦
朝代：清
体裁：词

正残梦醒，见斜月窥窗，晚钟初撼。披衣坐起，仍在乱山孤店。嘹嘹断鸿过也，宿芦花水村烟敛。空说远游豪迈，止博些伤感。下箬。泛来酒酽。若比着离愁，酒儿全淡。西风凄紧，独自把灯长点。几番寄书不到，料佳人怪侬抛闪。争信为他垂泪，有罗巾为验。
后庭宴·再咏蜂
作者：沈谦
朝代：清
体裁：词

日晚闹窗，风暄游阁。檀痕腻嘴红沾脚。贪春何故更防春，藏针暗里无人觉。园林取次花残，袅袅细腰难托。欲讳幽情，无奈黄俱落。还记旧衣香，绕过韆鞦索。
哭黄平之
作者：沈谦
朝代：清
体裁：七言律诗

平湖城上弄珠楼，浩浩烟波日夜愁。一自乱离成死别，不堪风月忆同游。孤城何处烟云断，远浦依然白雁秋。他日挂帆过甪里，祗应挥涕吊荒邱。
喜迁莺·寄俞生士彪
作者：沈谦
朝代：清
体裁：词

水鸠鸣屋。见春阴不散，渐飞霢霂。小燕初来，閒花又落，故把馀香频蹴。烟迷半林深翠，风剪一池轻縠。忆旧岁，正此时相见，掌杯盈绿。幽独。衰更甚，云拥乱山，咫尺欢难续。王粲情多，江淹才尽，晚节真成碌碌。途穷笑吾增恸，雅奏须君终曲。春难待，怕南城握手，樱桃将熟。
垂丝钓·寒夜
作者：沈谦
朝代：清
体裁：词

灯明翠幄。离愁今夜偏恶。坐看结双花、镇寂寞。成担阁。教侍儿剪却，何曾着。把薰笼自摸。睡时又怕，被儿也不单薄。模糊旧约，揉碎花笺嚼。听尽三更柝。鸡声咿喔，又萧萧雪落。
夏云峰·五日有怀
作者：沈谦
朝代：清
体裁：词

淡日烘葵，微风展艾，愁里又逢佳节。冰簟滑、鸳衾香在，朱门销凤箫声咽。托妆成、钗颤金符，爱臂玉、凝光五丝亲结。怎正拟为欢，连朝风雨，无端顿成离别。强自随人看竞渡，便粉白雅黄，满前都劣。愁不断、偏遭酒困，期屡误、重将蓍揲。也待托、鸲鹆传情，奈句字含糊，未通人说。只暗里呼名，榴花鬓底，料得耳轮频热。
夏云峰·晚登南楼观云作
作者：沈谦
朝代：清
体裁：词

水远帆低，山围树合，云起小楼日暮。惊夭矫、青鸾并下，爱绰约绛莲齐吐。更重重、蕴火含烟，似欲借、向风乱烧平楚。问何处阳台，连朝傍晚，幽期宋玉曾赋。香阁深深看不见，况顷刻溟濛，竟迷江路。停杯望、一心辗转，垂带坐、双眸凝注。总莫怪、换狗更衣，却全似伊行，言语无据。就倚遍阑干，轻阴不散，又作半天疏雨。
多丽·忆吴门旧游
作者：沈谦
朝代：清
体裁：词

记当时，多情初会金昌。但盈眸、都称佳丽，输伊真色生香。况知音、能翻旧曲，偏爱好、屡换新妆。几岁抛家，今年避客，半垂银袖倚迥廊。喜偶遇、无因却走，含笑道胜常。参差见、如嫌蝶粉，未退蜂黄。漫携樽、溪山销暑，含愁曾吊真娘。翠鬟倾、人簪茉莉，红裙脱、自裹鸳鸯。月底牵裾，河干解缆，风流赢得断柔肠。想楼外、重重烟树，依旧下斜阳。空回首、五湖人远，风雪苍茫。
夜合花·同毛稚黄湖心亭眺望
作者：沈谦
朝代：清
体裁：词

复嶂笼烟，孤城却月，中堆万顷琉璃。惊魂炫目，空花忽现离奇。山钟断，水禽啼。倚危栏、独振吾衣。哀筝未阕，一声长啸，风起云飞。休将帘幕低垂。待向浪痕高处，漫泼金卮。东吴南宋，都成野马游丝。头欲白，泪频挥。算将来、不饮真痴。酒酣起舞，君休捉住，黄鹤同骑。
夜飞鹊·嘉兴晓发
作者：沈谦
朝代：清
体裁：词

前江月初上，喧动邻舟。渔火远映津楼。从来客睡不曾着，况听旅雁啾啾。征衫露华暗满，恨孤身冲晓，衰鬓惊秋。吴歌欸乃，动离情、一样声柔。宛转寒溪数里，回首见孤城，宿雾徐收。遥忆兰闺昨夜，残灯欹枕，也恁閒愁。苦无消息，拟缄书、又怕沉浮。奈鸳鸯湖水、再三嘱付，不肯西流。
天仙子·寄妓
作者：沈谦
朝代：清
体裁：词

绿树阴阴春欲尽。寂寞园林终日闷。杏花零落已无多，风一阵。雨一阵。抵死黄蜂还要趁。却忆双钗低压鬓。绣幕生寒沉水烬。红笺叠就又开看，横不认。竖不认。靴脸尚留鞋底印。
如梦令·佳人对镜
作者：沈谦
朝代：清
体裁：词

曾共粉郎私语。独立从来自许。谁学远山青，两靥胭脂微注。回顾。回顾。错把镜中人妒。
如梦令·送春
作者：沈谦
朝代：清
体裁：词

病起忍将春送。弱草依花风动。犹自泥残莺，不唤春回何用。如梦。如梦。但觉翠颦增重。
宝鼎现·月夜泛临平湖，同三兄羽阶、潘生云赤、男圣昭赋
作者：沈谦
朝代：清
体裁：词

烟涛暗拥，远岫微露，深幽无极。谁忽把、纤阿推上，皓彩团团生几席。吹锦烛、正徐开画舫，莫奏中流哀笛。喜寂寞、鱼龙夜静，上下水天俱碧。宝鼎今日犹争唱，赤乌人、尽去无迹。叹尔汝、一杯相劝，青盖如烟何处觅。唤不醒、醉临春千尺，降作佛奴何益。便痛剪、娇娥云髻，怎救胭脂狼藉。词客为欢，且游赏、漫辞涓滴。羡沙边鸥鹭，不管人间今昔。露下翠幕轻寒隔。山玉颓无力。拥绣被、早是鸡鸣，斗柄垂垂堪摘。
宝鼎现·月夜泛临平湖，同三兄羽阶、潘生云赤、男圣昭赋
作者：沈谦
朝代：清

烟涛暗拥，远岫微露，深幽无极。谁忽把、纤阿推上，皓彩团团生几席。吹锦烛、正徐开画舫，莫奏中流哀笛。喜寂寞、鱼龙夜静，上下水天俱碧。词客为欢，且游赏、漫辞涓滴。羡沙边鸥鹭，不管人间今昔。露下翠幕轻寒隔。山玉颓无力。拥绣被、早是鸡鸣，斗柄垂垂堪摘。
宣清·重晤潘德延述感
作者：沈谦
朝代：清

二十年前，事类浮云，偶聚长江不返。雪山低、并逐银骢，月楼深、共挥金椀。击筑悲歌，弹棋逞艺，雄心难按。都不记，是何时，蓦地与君分散。昔日风流，而今老丑，始信浮名幻。又意外奔波，就中羁绊。正当落花飘漫。喜得重逢，到其间、几声长叹。
宣清·重晤潘德延述感
作者：沈谦
朝代：清
体裁：词

二十年前，事类浮云，偶聚长江不返。雪山低、并逐银骢，月楼深、共挥金碗。击筑悲歌，弹棋逞艺，雄心难按。都不记，是何时，蓦地与君分散。昔日风流，而今老丑，始信浮名幻。又意外奔波，就中羁绊。正当落花飘漫。喜得重逢，到其间、几声长叹。
寄诸虎男兼怀昉思
作者：沈谦
朝代：清
体裁：七言律诗

西湖携手即天涯，慧日峰前浪滚沙。别后青蘋逢打鸭，到时黄柳不胜鸦。闲心阅世头先白，醉眼看春日未斜。苦忆樽前人万里，可无消息问京华。
寓崇德县西寺作
作者：沈谦
朝代：清
体裁：古风

秋水开祥河，花城初脱驾。神幢拥多宝，灵辉相激射。罗卫龙宫前，香蓝石壁下。金轮转重汉，鲸音吼清夜。展拜珠火眉，雨花向身泻。或见绀鸟来，如闻龙象咤。斑斓摩古鼎，丹青入烟麝。竞说无著师，谭空如啖蔗。至今千馀年，女阳有精舍。我思此溪水，东流无春夏。句践昔忧辱，语儿构亭榭。采香竟沦替，卧薪苦谲诈。世系有兴亡，山川互雄霸。至今谁在哉，强弱递烟化。何如皈我师，尘鞅随手卸。天亲非吴越，欣戚皆遣谢。
小重山·八月初九日风雨寒甚昼眠有作
作者：沈谦
朝代：清
体裁：词

江上秋涛捲黑云。朦胧天未晓、雨翻盆。棘闱灯火正纷纷。青衫湿，都是旧啼痕。衰鬓已如银。久将年少事、让他人。午鸡啼过不开门。风太紧，拥被惜馀温。
小重山·饮张祖望从野堂
作者：沈谦
朝代：清
体裁：词

细草如烟野渚平。草中云突兀、是秦亭。小堂开处日初晴。花满地，新竹叫残莺。邀客坐吹笙。美髯都化雪、不须惊。黄河天上赋新成。堪下酒，试诵与侬听。
山溪满路花·故鄣山中访妓
作者：沈谦
朝代：清
体裁：词

溪回罨画，漠漠寒烟锁。垂柳隔虹桥，新月起、乱莺啼破。草香沙暖，此路是天台，环绕峰千个。屡下雕鞍坐。抚景寻思，几时梦里来过。朱扉半启，小立双鬟舞。仙饭杂松云，低问取、阮郎曾饿。玉笙吹罢，万树碧桃开，人照红窗火。醉醒愁无那。春夜厌厌，参旗楼角斜簸。
岁寒三友·夜雨留别张祖望毛稚黄
作者：沈谦
朝代：清
体裁：词

南楼月夜宝灯红。一饮千钟。诗成镂版，曲就上弦，春似情浓。醉卧锦屏，满身花影重。流年谁信太匆匆。南北西东。雨黑今宵话别，衰鬓如霜左耳聋。记取后期，桃花黄鹤峰。
师师令·除庭酴醾栀子盛开凄然赋此
作者：沈谦
朝代：清
体裁：词

胭脂日晒。剪轻罗刀快。天然真色谢铅华，更脉脉、檀心无奈。一样背时春不待。问要谁怜爱。看花心闷因花害。镇啼痕沾带。落霞斜照玉屏红，正雨过、远山如黛。只道凤帏人尚往，恁晚妆时戴。
师师令·风情
作者：沈谦
朝代：清

花茵宝褥。更龙涎馥馥。春宵会合凤鸾俦，怀抱着、娇香柔玉。再四央求松耙复。怪檀郎恁促。含羞几度嫌明烛。把红鸳轻蹴。郎言留着看娇容，云髻亸、芙蓉肌肉。勉强因循还闭目。怪檀郎恁毒。
师师令·风情
作者：沈谦
朝代：清
体裁：词

花茵宝褥。更龙涎馥馥。春宵会合凤鸾俦，怀抱着、娇香柔玉。再四央求松袙复。怪檀郎恁促。含羞几度嫌明烛。把红鸳轻蹴。郎言留着看娇容，云髻亸、芙蓉肌肉。勉强因循还闭目。怪檀郎恁毒。
庆春宫·答徐野君
作者：沈谦
朝代：清
体裁：词

烟草沉山，蘋风蹙水，天涯又是残春。唤友莺儿，寻家燕子，那堪花雨纷纷。心惊物候，空目断、江东暮云。愁来不见，梦去仍迷，此地逢君。那堪踪迹沉沦，豪气成虹，短发如银。名重词坛，春波妙曲，几番吹雪萦尘。凄凉旧事，漫提起、教人断魂。只须付与，月底红牙，掌上青樽。
弄珠楼·弄珠楼宴集，赠陆嗣端司马·自度曲
作者：沈谦
朝代：清
体裁：词

烟涛万顷，看九龙、奔赴弄珠楼。重帘高枕，水天日夜悠悠。白雁风驱，黄花露濯，描画十分秋。莫负佳人劝饮，玉杯似手。翠蚁香浮。搔头。灯前敲断，应为节轻讴。星移物换，沦亡古迹难求。锦障催诗，红衣扶醉，改席上兰舟。嘱付青衫司马，襟怀磊落，漫学江州。
引声歌
作者：沈谦
朝代：清
体裁：四言诗

外极莽苍，内保精粹。至人不言，四时咸备。理不出身，道不在智。形体块然，神明所寄。虚心实腹，抱道守真。大化回薄，与仙者邻。运斡圆象，敷匝广轮。阴阳不害，庶得平均。
归去难·离情，用周美成韵
作者：沈谦
朝代：清
体裁：词

向道伊至诚，谁想更变。那夜阑干语、情非浅。云香雨嫩，蓦地巫山远。你莫将侬怨。你试思量，还因甚事离散。玉碎珠沉，魂断情难断。何故伊家毫不垂念。红窗翠月，就是重相见。还要将侬难。粉颈斜回，娇嗔不肯抬眼。
归田乐引 怨情 用黄庭坚暮雨濛阶砌体
作者：沈谦
朝代：清
体裁：词

眉细元非缴。脸如花、天然娇媚，只是芳年小。许了又悔了。去了来了。弄得人心喜还恼。寄书都不报。却傍花屏低声笑。柔肠萦损，争是无情好。是了已悟了。罢了丢了。蓦地腮边泪珠掉。
御街行·和佳人减膳
作者：沈谦
朝代：清
体裁：词

娇多似病非贪睡。日照银屏内。侍儿低语促朝餐，反怪殷勤无为。丽情难遣，离愁不解，填满人肠胃。擎瓯少力知何意。元自腰儿细。隔花催唤女医人，问取药方禁忌。玉羹嫌淡，金齑道苦，不是相思味。
御街行·美人斗叶子
作者：沈谦
朝代：清
体裁：词

桃笙滑腻花纹漾。疏竹里、开烟幌。曾输斗草捏绣腰，又道簸钱欺诳。莫愁新谱，争奇角胜，侬把犀筹放。低鬟半侧蝤蛴项。心用在、秋波上。小奴持扇扑兰风，也自抬身偷望。玉环不肯，罗巾不要，拔下钗儿当。
忆分飞·雪夜旅思
作者：沈谦
朝代：清
体裁：词

芙蓉帐。灯衔凤口东西向。曲罢鹍弦放。罗衣怕解垂咽项。谁知别后多魔障。平芜翠剪迷深巷。今夜天难亮。雪晴茅店寒鸡唱。
念奴娇·东园感旧
作者：沈谦
朝代：清
体裁：词

柳稍雪尽，正东风淡迤沱，金芽初绽。望得春来人又去，空镇翠苔深院。镜匣微开，帘钩反挂，尽日销香篆。早梅开了，隔窗鹦鹉惊唤。教我换取春衣，小衿秃袖，端的谁裁剪。原是沈腰，今更瘦、宝玦频移带眼。暗想佳人，罗衾昼拥，也自看春懒。待将书寄，问他眉黛深浅。
念奴娇·咏冰
作者：沈谦
朝代：清
体裁：词

玉壶一夜，把青霜皓月，团团结就。怪道绣衾寒似铁，向晓不闻莲漏。映日狐疑，衔花鱼上，遥想融和候。滹沱正合，可怜车马驰骤。还忆翠阁佳人，晓窗垂泪，珠玉沾襟袖。挑得口脂，呵又冷、红入小桃偏厚。镂管微含，金簧旋炙，闷把无情咒。东风早至，寒江吹变醇酎。
念奴娇·寒食悼亡
作者：沈谦
朝代：清
体裁：词

隔帘深雨，昼沉沉、做出凄凉寒食。况是东风，连夜紧、吹得残花无力。绣幕斜穿，雕梁并语，旧燕如相识。濛濛飞絮，搅将天气昏黑。因念昔日南楼，幽明长判，岁久花钿蚀。浪说珊珊，非又是、寻记竟无消息。莺老歌慵，春寒酒懒，难把愁城克。生何如死，黄泉不用悽恻。
念奴娇·春晴用李易安韵
作者：沈谦
朝代：清
体裁：词

莺残花老，拚一春孤负，绣帘深闭。恼地烦天人事恶，总没半分争气。枉说相思，真成孤负，细想毫无味。如今拚了，不堪重把书寄。只是多病多愁，云山满目，把红楼频倚。拚是如今真拚了，曾奈不时记起。锦被香消，翠奁尘积，都是伤人意。不知薄倖，近来曾解情未。
念奴娇·用彭羡门韵，留别毛玉斯
作者：沈谦
朝代：清

解维还住，正烟江、雁冷月堤花碎。离别须臾，时不再、肠断河梁都尉。玉椀香生，金簧调苦，酒尽何曾醉。悲君肮脏，赠言羞借毛遂。更爱一串骊珠，风流酝藉。用意何奇肆。沦落天涯，俱是客、应笑季鹰思脍。露白荒城，枫青古岸，夜出含沙鬼。星光惨淡，与卿深语休睡。
念奴娇·用彭羡门韵，留别毛玉斯
作者：沈谦
朝代：清
体裁：词

解维还住，正烟江、雁冷月堤花碎。离别须臾，时不再、肠断河梁都尉。玉碗香生，金簧调苦，酒尽何曾醉。悲君肮脏，赠言羞借毛遂。更爱一串骊珠，风流酝藉。用意何奇肆。沦落天涯，俱是客、应笑季鹰思脍。露白荒城，枫青古岸，夜出含沙鬼。星光惨淡，与卿深语休睡。
情诗
作者：沈谦
朝代：清
体裁：古风

驱马出国门，擐鞭与君辞。我行岂云乐，生离有余哀。永念平生亲，流涕如连丝。况复多阴霖，行潦成污池。驽马已云罢，欲进忽复迟。聊复稍盘桓，故乡犹可晞。前路邈何极，忧念生狂痴。
惜分飞·堂堂
作者：沈谦
朝代：清
体裁：词

别后情怀何处诉。门外柳迷烟路。绿鬓俄成素。光阴负我堂堂去。风急桃花浑似雨。恼得黄莺不语。长日人难度。兰灯炙耳斜阳暮。
惜秋华·秋思次彭金粟韵
作者：沈谦
朝代：清
体裁：词

暝色沉山，正帘子、斜开灯儿未炙。俯首凝思，无聊指甲空剔。一年几个中秋，夜酝酿暮云如墨。岑寂。愁人断送、要这般天色。帐底馀香息。甚柔情一段，浪作经年忆。还似伤春卧病，看朱成碧。乱蛩更助凄凉，渐闻疏雨梧桐滴。通夕。怎比得、镜潮镜汐。
扶醉怯春寒·春晓
作者：沈谦
朝代：清
体裁：词

花晓玉帘，红莺声百转，偏相混。睡眼瞢腾，见向壁灯初烬。强扶馀醉怯春寒，奈又是、东风几阵。心头闷。将宝枕推斜，绣衾压损。记得绸缪初印。别易会何难，真如转眼韶光尽。验取瑶簪，怎上有通长璺。春来倒喜梦糊涂，全不是、旧时帮衬。难思忖。待得见他时，将他细问。
拟唐人长安春望
作者：沈谦
朝代：清
体裁：七言律诗

春衣初试觉微寒，有客平原立马看。地迥烟光摇渭水，雪晴山色满长安。愁添白发功名薄，欲近青霄道路难。日暮宸游歌吹发，承恩阙下拥千官。
探春慢·孙无言徵刻予词于扬州，遥有此寄
作者：沈谦
朝代：清
体裁：词

一树琼花，二分明月，扬州自古佳丽。杜牧曾游，何郎不再，试问风流谁继。才子飘零尽，还喜得、词编玳瑁，知音千古寥寥，能识高山流水。念我朱颜易老，奈江梦少花，洒笔成泪。浪许金荃，羞称玉树，何处更将愁讳。从此然脂夜，免冻了、春纤十指。虞生不恨，相逢竟须沉醉。
摸鱼儿·夏日同郎晋飏饮商霖宅
作者：沈谦
朝代：清
体裁：词

爱凉风、雨声拦截，披襟坐对林樾。倚亭况有萧萧竹，烟里海榴如血。壶漫挈。银烛下、玉盘瓜果堆红雪。蝉声带咽。恁萧瑟如秋，垂垂珠露，何处有炎熟。无穷事，准拟樽前诉说。欲言又恐凄切。鱼肠屈作同心结。安得尽交英杰。谁最劣。君不见、景升儿子皆烟灭。悲歌未阕。人醉月西倾，客中又是，深夜听啼鴂。
摸鱼儿·游飞来峰
作者：沈谦
朝代：清
体裁：词

怪摩霄、万重苍壁，玲珑深杳难测。神娲妙手真奇诡，抟就宛如埏埴。春寂寂。髣髴见、金光玉乳纷红碧。人间未隔。似梦境迷离，相看一笑，那处记曾识。流年换，今古荒唐漫忆。探幽此度须力。桃花路暗难寻觅。吟罢酒船浮白。归未得。应让我、诗能飞去君无翼。淹留共惜。莫上最高峰，水云烟草，落日半湖赤。
春晓偶成
作者：沈谦
朝代：清
体裁：五言律诗

倚枕看山色，开帘爱晓晴。客愁偏对雪，春梦不离莺。天地悲歧路，诗书误此生。不知鸿与雁，底事厌南征。
昼夜乐·亡妇遗钗，有火珠一颗。今失所在，怅然赋此
作者：沈谦
朝代：清
体裁：词

清和风暖樱桃醉。记合卺、成佳会。玉楼向晚妆成，亲见珠钗低坠。椽烛光寒新月晦。红影动、斜飞襟袂。回首漠阜空，竟难寻仙佩。香奁狼藉孤灯背。但留些、断金翠。几番悔恨当时，不与蝶裙同施。簸土扬灰休细觅，怎再上、别人头髻。只道落怀中，却原来是泪。
晚眺
作者：沈谦
朝代：清
体裁：五言律诗

川原望不极，孤客自登台。落日大荒远，平沙秋雨来。青门生事渺，白石壮心哀。归思西风后，空怜作赋才。
最高楼·春愁
作者：沈谦
朝代：清
体裁：词

从今后，春去不须留。都付与东流。风回絮卷花堆砌，莺啼人醒月当楼。最难堪，三月尽，五更头。但听着曲儿心又闷。但对着、酒儿身又困。常只是，靠香篝。病中也要寻排遣，闲时却又记漫柔。细思量，全不是，为春愁。
月中柳·湖上春行，同毛稚黄作
作者：沈谦
朝代：清
体裁：词

少年曾共踏青游。酒满十三楼。香尘不断吼骅骝。芳草蓝深，夭桃红浅，白了人头。山如屏障周遭在，难抵住、一段闲愁。停杯无语思悠悠。飞絮蒙天，游丝著地，不要遮留。
月笼沙·九日题南楼壁间
作者：沈谦
朝代：清
体裁：词

帘外潺潺暮雨，江边隐隐寒潮。乱鸿缥缈寄书遥。满地黄花人病酒，蜂蝶空劳。自惜明珠离掌，谁怜小带垂腰。画楼西畔是虹桥。只恐粉云遮不断，怕杀登高。
月笼沙·恨别
作者：沈谦
朝代：清
体裁：词

悄嘱栏西执手，轻呼帐底沾胸。杨花漠漠水溶溶。隔水隔花看不见，恨杀银骢。旅店催将鞍卸，孤衾尚觉香浓。晓莺啼过玉楼空。料得那人眠未稳，斜靠薰笼。
月笼沙·除夕
作者：沈谦
朝代：清
体裁：词

酒满香浮盏面，雪晴光动檐牙。凤灯双照鼓频挝。赚得儿童成老大，爆竹梅花。莫恨无情岁月，何妨痼疾烟霞。醉乡高枕即为家。四十八年堪一笑，蚁阵蜂衙。
望梅·早春长桥探梅作
作者：沈谦
朝代：清
体裁：词

南村古渡。况瀰漫野水，天寒日暮。傍溪桥、一树亭亭，未全放，多应雪欺风妒。缟袂斜舒，倚修竹、佳人凝伫。正香浮月淡，梦醒参横，无限凄楚。孤芳漫将愁诉。恨催人朝夕，头鬓非故。想纷纷、荣落何常，看身外浮云，眼前岐路。潦倒情怀，拼一醉、难成佳句。遣磐金小蕊，莫也怪侬不语。
望江南·元夜即事
作者：沈谦
朝代：清
体裁：词

桥上月，终夕自凭栏。只怕粉云香阁闭，从教珠露碧衫寒。人道看灯山。
望江南·晚思
作者：沈谦
朝代：清
体裁：词

天已晚，还自怕登楼。山底淡云轻似梦，灯前寒雨细如愁。人问嫌抬头。
柳梢青·咏柳寄妓
作者：沈谦
朝代：清
体裁：词

野驿逢春，荒城傍晚，对语寒乌。才见摇金，又惊飞雪，几日萧疏。为伊目断长途。正雨后、斜阳翠芜。眉小常颦，眼重未醒，腰细谁扶。
桃源忆故人·歌妓金姬出家戏赠
作者：沈谦
朝代：清
体裁：词

粉红和露挑灯洗。孔雀舞衫都施。春散绿云垂地。剪处刀犹腻。醍醐难比相思味。后夜钟鸣月坠。觑着孜孜梦里。柳影歌楼翠。
樵歌行
作者：沈谦
朝代：清
体裁：古风

西山樵夫方壮年，手持樵斧西山边。朝向西山石上坐，暮向西山云际眠。行人过者问樵夫，愿君共坐语斯须。美髯如戟好身手，虎狼不顾千金躯。深林杳杳白日落，请君且去住城郭。丰貂锦衣不识寒，肥肉美酒供大嚼。暂时俯仰谁复嗤，恐随霜露填沟壑。樵夫不答自微吟，东江渔者知我心。
殢人娇·别情
作者：沈谦
朝代：清
体裁：词

斜月笼花，恨杀邻鸡无赖。人倦起、强持裙带。褰帏絮语，道残灯犹在。留不住、便缓些见何害。云亸垂鬟，山低接黛。弹粉泪、传觞心懈。紫骝嘶紧，在绿杨烟外。全不管、此际殢人娇态。
比目鱼·偶见
作者：沈谦
朝代：清
体裁：词

春游东城陌。懊恨无端逢艳质。偏荷半倒，不动湘裙襞积。娇滴滴。掩映得、山花水柳俱无色。欢容笑靥。敢未解春愁，临波听鸟，故意调行客。当面红墙万尺。堪恨此身无双翼。怜春春不怜人，雨荒云黑。情漫切。真个是、多情枉把无情惜。不堪再忆。斜日野桥西，几番翘首，千里暮烟碧。
氐州第一·送邹程村之江西
作者：沈谦
朝代：清
体裁：词

万古钱唐，波浪涌雪，滔滔日夜东注。别酒淋漓，孤舟摇漾，残照低云满路。执手方悽恻，人说潮平可渡。野鸭鸣沙，林蝉噪柳，更听柔橹。十载相思能一晤。有无限、幽情难诉。流水空弹，凌云初就，怕蛾眉嫉妒。豫章城、星子县，堪纵目、襟吴带楚。倘遇秋鸿，寄书来、水天朝暮。
水晶帘外月华清·秋夜东园席上赠紫儿
作者：沈谦
朝代：清
体裁：词

怕听催银箭。早垂地、河光如练。同在瑶台，爱月里天香，画帘低捲。私语傍人都不会，要灭烛、蘋风方便。流盼。又悟得幽情，欲言仍咽。醉来也应倦。奈狂朋怪侣，满斟频劝。任欹鬟接黛，红牙重按。竹脆丝娇空旖旎，怎赛过、肉音清转。肠断。任相逢就去，争如休见。
江城子·春日感旧
作者：沈谦
朝代：清
体裁：词

玉楼深雨湿兰荃。记当年。倚香肩。髻坠偏荷，铖戴夜飞蝉。白日泥人常自病，和泪语，最堪怜。愁魂落瘗荒原。草如烟。听啼鹃。剩粉残脂，寄不到黄泉。万缕千丝江畔柳，都学我，恨绵绵。
沁园春·寄赠王扬州阮亭，即用其偶兴韵
作者：沈谦
朝代：清

不断长江，滚雪翻云，日夜东流。怪万里烟花，终沉伍剑，二分明月，先照隋钩。郡县劳人，文章绝世，斗大如何困一州。偏豪迈，在词中拜将，醉里封侯。琼华寄我难酬。奈水满、芜城夜色浮。道执卷跨牛，其中有乐，腰钱骑鹤，此外何求。素札空传，玉箫谁教，泛泛还同沙际鸥。虚名误，但浓斟玉液，煖被貂裘。羡尔高情，濯足淮河，振衣蜀冈。便眺览烟云，何妨薄宦，沉酣典籍，不愧清狂。骏马穿花，佳人雪藕，摘遍朱荷水一方。新歌奏，早声传北里，色艳东皇。墨痕锦袖淋浪。但怅望、星桥有报章。任岁月驱驰，宫中磨蝎，风尘黯黯，路上亡羊。一日不斋，百年浑醉，携手频游翰墨场。休回首，纵兰陵酒美，何处吾乡。
沁园春·寄赠王扬州阮亭，即用其偶兴韵·其二
作者：沈谦
朝代：清
体裁：词

羡尔高情，濯足淮河，振衣蜀冈。便眺览烟云，何妨薄宦，沉酣典籍，不愧清狂。骏马穿花，佳人雪藕，摘遍朱荷水一方。新歌奏，早声传北里，色艳东皇。墨痕锦袖淋浪。但怅望、星桥有报章。任岁月驱驰，宫中磨蝎，风尘黯黯，路上亡羊。一日不斋，百年浑醉，携手频游翰墨场。休回首，纵兰陵酒美，何处吾乡。
沁园春·美人发
作者：沈谦
朝代：清
体裁：词

掠雾轻笼，盘云低亸，百万难偿。记灯前夜冷，金钗坠响，屏间春晓，玉枕馀香。堕马堪羞，抛家有恨，谁似新兴独擅场。多情甚，把并刀剪寄，密意深藏。偷看亦自斟量。料我见、犹怜也不妨。奈秋蝉影薄，有时髣髴，灵蛇样巧，蓦地形相。病起曾梳，愁来早卸，膏沐无心意转伤。知何日，在水晶帘下，卧看新妆。
沁园春·美人口
作者：沈谦
朝代：清

染袖争怜，洗妆不褪，微绽樱桃。见藏阄席上，强沾金椀，倚声窗里，渐煖琼箫。唾井无嫌，街碑自苦，懒度丁香分外娇。时偷笑，奈深藏巧扇，半掩轻绡。画帘月黑风摇。喜鹦舌、偷尝是昨宵。想甘饴微齧，舍人非妄，玉鱼半吐，妃子真妖。龋齿增妍，反唇何害，蜜约如瓶要守牢。相逢处，怕看伊羞面，吹灭兰膏。
沁园春·美人口
作者：沈谦
朝代：清
体裁：词

染袖争怜，洗妆不褪，微绽樱桃。见藏阄席上，强沾金碗，倚声窗里，渐煖琼箫。唾井无嫌，街碑自苦，懒度丁香分外娇。时偷笑，奈深藏巧扇，半掩轻绡。画帘月黑风摇。喜鹦舌、偷尝是昨宵。想甘饴微齧，舍人非妄，玉鱼半吐，妃子真妖。龋齿增妍，反唇何害，蜜约如瓶要守牢。相逢处，怕看伊羞面，吹灭兰膏。
沁园春·美人腰
作者：沈谦
朝代：清
体裁：词

轻要云支，纤愁烟袅，擅名楚宫。似垂堤欲断，月临细柳，穿花易损，春在游蜂。拜跪须扶，欠伸又困，持履真忧掌上风。曾亲见、拾将裙带，两结心同。舞时翩若惊鸿。真不负、陈王小赋工。被邻姬捏取，悔教赌赛，情人抱过，恰便裁缝。莲锦拴愁，云英系恨，反类东阳病后容。天生就，岂减厨能学，休恨肌丰。
沁园春·美人面
作者：沈谦
朝代：清
体裁：词

梦想容辉，綵云出崖，芙蓉出波。算太白休增，空忧粉薄，斜红任绕，岂怪朱多。宝靥含星，琼姿映月，有无限春风隔扇罗。真奇艳，早脂开北地，菊曜东阿。酒阑人带微酡。怕易化、红酥不敢呵。为密语防猜，羞添两颊，佳期不误，喜动双窝。界处娇啼，頩时薄怒，似天半朝霞艳雪和。平生愿，愿身为明镜，日近嫦娥。
洞仙歌·咏尘
作者：沈谦
朝代：清
体裁：词

如无似有，恁厌厌漠漠。几日牵愁暗珠箔。当时留、宝瑟脆断朱丝，轻拂取，随拂随生难却。尚思同宴赏，窄袖弓鞋，叠在空箱更谁着。有醉尽生前，人到千秋，总也是、北邙寂寞。但制得、新歌付莺喉，向簌簌春寒，画梁飞落。
浣溪沙·忆旧
作者：沈谦
朝代：清
体裁：词

绣领垂髫不解愁。小眉如画眼波秋。翠裙风定袅香毬。窗下悔棋曾握臂，帐前临镜强梳头。粉云今日障红楼。
浣溪沙·春闺
作者：沈谦
朝代：清
体裁：词

絮扑游丝不放飞。燕巢花满落香泥。无人春冷教添衣。妆罢乱莺啼阁外，梦回斜日照窗西。此情除是那人知。
浣溪沙·晓思
作者：沈谦
朝代：清
体裁：词

恻恻春寒近五更。半窗斜月叫新莺。梦儿难好却无凭。倚柱有期空盼影，隔花相唤不闻声。最无情处最牵情。
浪打江城·闺怨
作者：沈谦
朝代：清
体裁：词

愁病亸犀簪。犹带宜男。恁样分离，滋味不曾谙。枕上朦胧才片刻，知何处，是江南。料得恋娇憨。燕搅莺探。人在绿杨烟里唤停骖。舞蹴地衣歌却扇。沉醉也，污银衫。
浪淘沙·中秋夜雨
作者：沈谦
朝代：清
体裁：词

暝色暗高楼。懒上帘钩。残荷吹尽水悠悠。两袖泪珠多似雨，偏洒中秋。笙管记同游。庭桂香浮。胭脂零落小坟头。便有玉栏今夜月，总是闲愁。
浪淘沙·夜怨
作者：沈谦
朝代：清
体裁：词

人静雨潇潇。帘影风摇。残杯独酌转无聊。翠袖啼痕红烛泪，同洒春宵。烟水隔斜桥。魂断谁招。带围宽尽沈郎腰。到得见时卿试比，不让苗条。
浪淘沙·寄毛稚黄
作者：沈谦
朝代：清
体裁：词

别路柳含烟。恨杀啼鹃。片帆高挂水连天。无数青山遮不住，似箭离弦。对酒擘银笺。碧树红泉。胜游还道不如前。把烛重看肠断句，夜雨绵绵。
浪淘沙·戏赠幼妓
作者：沈谦
朝代：清
体裁：词

眉小发初齐。游戏偏宜。唱歌频误拍频移。掌上有风休试舞，怕逐花飞。殢酒更娇痴。款抱轻携。晓寒深护绣帘垂。烟里一丝金线柳，认做黄鹂。
浪淘沙·春怨
作者：沈谦
朝代：清
体裁：词

河流尽含颦。也学愁人。隔窗莺语泥斜曛。满眼落花多似泪，终日纷纷。宽带小腰身。怕杀黄昏。月来还共影寒温。最是今年情兴好，睡过三春。
浪淘沙·春恨
作者：沈谦
朝代：清
体裁：词

弹泪湿流光。闷倚回廊。屏间金鸭袅馀香。有限青春无限事，不要思量。只是软心肠。蓦地悲伤。别时言语总荒唐。寒食清明都过了。难道端阳。
浪淘沙·次沈丰垣韵
作者：沈谦
朝代：清
体裁：词

见面不如初。绣带银涂。双鸾截断总成孤。离合从来俱是命，我害卿乎。烛泪晓窗枯。梦里惊呼。湘山云雨竟荒芜。当日风流天也妒，莫恨情疏。
浪淘沙·清明
作者：沈谦
朝代：清
体裁：词

雨过小窗前。几处莺声。纷纷花柳障春城。我自愁多如中酒，人道清明。箫鼓画船轻。游当何曾。倚帘终日泪盈盈。风里落花浑不响，蓦地心惊。
海棠春·春日悼亡
作者：沈谦
朝代：清
体裁：词

夜来深雨闻花叹。风不定、低垂帘蒜。烟湿草光迷，树远莺声换。生离死别谁经惯。待举笔、心情又嫩。诗瘦有谁怜，酒病无人管。
清平乐
作者：沈谦
朝代：清
体裁：词

罗带香罗曾寄。小凤盘云腻。要识春来腰更细。剩得许多垂地。玉钩移孔难寻。有时撚着沉吟。踪迹可知无定，两头都结同心。
清平乐·教鹦鹉语
作者：沈谦
朝代：清
体裁：词

晓帘妆罢。逗得鹦哥挂。过眼韶光都是假。教把春风来骂。断云残雨无凭。不劳莺燕傅情。明日买丝绣佛，与他同念心经。
清平乐·春游赠妓
作者：沈谦
朝代：清
体裁：词

两峰眉蹙。更着春烟绿。淡日烘云新雨足。红得桃花如肉。醉看蝉鬓欹斜。听歌再立堤沙。懒上银鞍叱拨，愿为金屑琵琶。
清平乐·春闷
作者：沈谦
朝代：清
体裁：词

雪消水溢。岸柳金芽出。漠漠暗尘萦宝瑟。坐转一窗红日。博山香袅烟丝。闲愁闲闷谁知。欲解罗衣去睡，黄莺又上花枝。
清平乐·梦后偶成
作者：沈谦
朝代：清
体裁：词

为他羁绊。萦性相思惯。洛水巫云生锦幔。梦到春来偏幻。孜孜亦自商量。睡乡长住何妨。蝶化曾笼翠袖。莺啼又隔银墙。
清平乐·私语
作者：沈谦
朝代：清
体裁：词

小栏西畔。私语春情乱。彷佛有人花外唤。故卷梅红罗幔。嬉游忘却根松。问时无那羞容。最是牵云惹雾，明朝不戴金虫。
清平乐·闺情
作者：沈谦
朝代：清
体裁：词

鬓云低袅。淡画双蛾小。磨得菱花秋白皎。病里何曾草草。闷看金鸭香浮。妆成独坐空楼。百遍不如郎意，旁人都道风流。
渔家傲·新秋
作者：沈谦
朝代：清
体裁：词

雨过回塘波细涌。水精帘外残霓控。半亸犀簪眉懒纵。谁惊梦。猧儿撼起金铃动。病着轻绡还道重。藕丝倦雪银盘冻。七夕又来谁与共。心怕恐。柳梢新月窥西弄。
渔家傲·立春晓起偶作
作者：沈谦
朝代：清
体裁：词

新岁昏昏愁只睡。日光照入帘栊内。六幅素屏闲似水。因底事。晓来题遍银钩字。砌草庭梅徒自媚。白头惯洒多情泪。醉里不知春已至。重审视。彩蛾金燕分明是。
渔家傲·记得
作者：沈谦
朝代：清
体裁：词

记得琼筵春意泄。背灯偷把丹唇洁。天样红墙成间别。须为彻。名花不护非豪杰。欲诉东风难自说。子规为我长啼血。静夜倚楼谁玩月。肠寸截。碧云来去雕栏热。
满庭芳·题金虎文峤庵词
作者：沈谦
朝代：清
体裁：词

树合清圆，波澄潋滟，算来几日新秋。风帘自上，虹见雨初收。肠断花间妙句，桐阴下，引满金瓯。都休论，移宫换羽，一味是离愁。高楼。窥淡月，鹦哥影动，茉莉香幽。教雪儿缓唱，试谱箜篌。翻忆历城淮海，千年后、再见风流。空筵伫，芙蓉未老，白鹭下汀洲。
满江红·书恨，用张安国韵
作者：沈谦
朝代：清
体裁：词

一笑回头，可便是、留心有意。频想像、巫山荐雨，银河隔水。笑我枉推卿意表，料伊未晓侬心里。算便是、说破舌尖儿，谁倾耳。残梦醒，东风细。閒踏遍，花阴碎。伊家曾晓得，这般情味。花暖罗窗依约坐，莺啼绣幕瞢腾睡。空教我、目断粉墙高，如千里。
满江红·咏柳
作者：沈谦
朝代：清
体裁：词

几个莺梭，早织就、千丝万缕。最苦是、苏堤欲晓，灞桥将暮。媚眼未醒开又合，纤腰半倒扶难住。重沉沉、搭在玉栏杆，和烟雨。还记得、长亭路。曾折送，行人去。恁牵缠似我，别时情绪。帘暗梦回应有泪，楼高目断浑无语。隔青山、不见紫骝归，蒙天絮。
满江红·咏灯
作者：沈谦
朝代：清
体裁：词

独对银缸，听街鼓、不堪愁绝。却又是、春阴陡暗，晚风偏劣。耿耿未成虚枕梦，摇摇转觉空房怯。镇凄凉、流泪湿黄昏，花重叠。云髻拥，香肌瞥。徒想像，增呜咽。怎照人欢会，照人离别。欲简私书还剔起，怕看孤影将吹灭。恰才馀、一燄解罗衣，翻成结。
满江红·夏夕
作者：沈谦
朝代：清
体裁：词

翠幕香寒，推枕起、昼栏重凭。镇一片花昏柳暗，夜深人静。几阵凉风吹过雨，黑云捧出黄金饼。笑从前、长道此身孤，俄添影。何处笛，声悲横。乌鹊噪，明河净。见双鬟低说，今宵差冷。玉貌云衣都化土，非心所爱无心应。便杯儿、斟满不沾唇，常推病。
满江红·读沈丰垣新词，次洪昉思韵
作者：沈谦
朝代：清
体裁：词

落魄谁怜，才几日、鬓中堆雪。则除是、猧儿曾见，鹦哥能说。过眼花随流水去，断肠人向西风别。助凄凉、枕上笛声悲，灯明灭。情已尽，犹啼血。言不尽，空存舌。似残莺宛转，冷泉幽咽。梦醒忽惊时序改，愁来不信乾坤阔。再休将、醉墨写相思，生绢裂。
满江红·题三子西湖竹枝词
作者：沈谦
朝代：清
体裁：词

生长钱唐，忍负却、莺年燕岁。看几度、湖流微涨，山云低坠。帘卷更添眉上恨，酒阑都化心头泪。唤桃根、閒按竹枝歌，声声脆。怪万叠，玻璃翠。淘不尽，愁肠胃。任生绡共剪，真珠同缀。古迹漫誇南宋乐，残妆犹爱西施媚。似寒乌、相对语斜阳，无人会。
满镜愁
作者：沈谦
朝代：清
体裁：词

烟草凄迷，风袅画帘不定。楼上斜阳人独凭。残醉醒。春老黄鹂静。雨覆云翻，岂是红颜心硬。病起谁怜腰带剩。嫌瘦影。愁满菱花镜。
点绛唇·夏日闺情
作者：沈谦
朝代：清
体裁：词

小院无人，罗窗玉枕清如水。鬓横钗坠。汗透酥胸腻。疏雨凄风，翠竹琅玕碎。俄惊起。定晴斜睨。寂寂帘垂地。
点绛唇·孜孜
作者：沈谦
朝代：清
体裁：词

香暖衾窝，背他好梦孜孜地。刺桐花底。小语东风细。步步提防，难把离魂系。重门闭。雨偷云替。元在罗帏里。
点绛唇·寒夜不寐
作者：沈谦
朝代：清
体裁：词

玉漏迢迢，听来却是三更绝。枕儿难贴。今夜何曾热。乱打西窗，冷雨都成雪。和谁说。孤灯明灭。暗把鸳衾齧。
点绛唇·秋病
作者：沈谦
朝代：清
体裁：词

起了还眠，须知不是侬贪懒。银筝象板，听着惟长叹。闻道新来，你也梳头慢。乌云散。不茶不饭。人瘦黄花绽。
点绛唇·美人耳
作者：沈谦
朝代：清
体裁：词

巧鬓轻笼，月痕半吐真珠莹。惺憽不定。莺语俄惊醒。蓦地心烦，唤着何曾应。提名姓。不教安静。难道真真冷。
点绛唇·美人肩
作者：沈谦
朝代：清
体裁：词

忆昔垂髫，削成软衬香云拥。玉楼春冻。倚处秾纤中。私语阑干，回首真如梦。相思横。强挨不动，担有千斤重。
点绛唇·美人颈
作者：沈谦
朝代：清
体裁：词

捏粉搓香，烟鬟斜亸蝤蛴嫩。绣床垂顿。半为东风困。不许轻搂，意拗心原顺。低声问。齿痕偷印。又道多情狠。
点绛唇·美人鼻
作者：沈谦
朝代：清
体裁：词

篆袅金猊，妆成独坐怜清昼。下阶闲走。自摘青梅嗅。信断音沉，嚏是何人咒。分离久。总因谗口。教掩春衫袖。
爪茉莉·春晓
作者：沈谦
朝代：清
体裁：词

彻夜踌躇，五更反睡了。疏帘外、乱花啼鸟。千回百转，烦絮得、梦颠魂倒。醒来见、红日当楼，却与绛台争照。惊啼谁唤，枕头边、几曾燥。还强起、玉屏斜靠。双鬟不解，说买花、最宜早。岂知我，一向黛痕慵扫。劝梳洗，添懊恼。
牡丹枝上祝英台·武原舟中值雪
作者：沈谦
朝代：清
体裁：词

漠漠湖云白。捲起浪花千尺。独倚孤舟，满袖泪珠偷滴。可堪冻雪凝须，层冰堕指，甚时候、要人行役。有何益。漫把芳年掷。淹留水村山驿。远记佳人，拥衾此际怜惜。料应为我情痴，柔肠萦损，恹恹地、懒将笙炙。
玉女剔银灯·夜阅倚声集怀邹程村
作者：沈谦
朝代：清
体裁：词

天气初寒，楼外月华如雪。孤灯弄影，展卷空悲咽。词唱金荃，歌翻玉树，谁似风流英绝。梅花堪折。记分手、樱桃时节。万丈庐山，梦来时、怕阻截。素书题就，见晓星窥闑。马去关河，人稀驿路，谁信雁鸿能说。神交但切。岂畏远离长别。程村时客江西。
玉楼人醉杏花天·江上别妓
作者：沈谦
朝代：清
体裁：词

停杯掩袖都无语。容易逢君侬便去。孤雁叫秋风，乱不成行，似解分离苦。寒山一抹低平楚。泪满钱唐古渡。眉峰未蹙情先露。弦上传情浑似诉。一字一俄延，错乱宫商，误则随他误。丝丝烟柳愁千缕。柳上斜晖未暮。
玉楼春·旅情
作者：沈谦
朝代：清
体裁：词

碧桃花谢东风湿。病里看春无气力。愁来不断水如烟，梦去仍回云似墨。玉窗人背孤灯泣。泪洒榴裙应变色。子规啼罢鹧鸪啼，终日踌躇楼上立。
玉楼春·游明因寺折桃花一枝贮之胆瓶是夜风雨大作
作者：沈谦
朝代：清
体裁：词

胭脂淡抹香肤腻。万树绯桃偏映水。可怜含蕊便遭风，一向冤他贪结子。重帘护烛花如醉。却忆小桥通野寺。摧残不到五更头，化作枕边红粉泪。
玉楼春·秋夜独宿有怀
作者：沈谦
朝代：清
体裁：词

湘帘一片秋声碎。残月窥人人不寐。心儿似你最无情，此时也合频垂泪。寒风摇曳孤灯背。落落星光如欲坠。思量还是影多情，夜夜伴侬愁里睡。
玉烛新·读茀庵填词，寄王德威
作者：沈谦
朝代：清
体裁：词

雨馀残暑退。记吹过鸾音，绛河垂地。篱花霜倒，新梅破、转眼小春天气。金徽懒按，端只为思君憔悴。挑灯坐、手展新词，不知泪沾衣袂。也思纵酒豪吟，待骏马翻蹄，苍鹰鞲臂。屡稀欢会。奈愁在、两眉难讳。川途迢递。问何日兰舟重系。怕还是、十里莺啼，桃花又坠。
玲珑四犯·闰六月初七日作
作者：沈谦
朝代：清
体裁：词

小月窥人，早半枕新凉，客睡初醒。珠泻高荷，怅望碧池烟暝。枉了盼着佳期，今夜依然孤另。问几年、积下馀剩，算出恁般节令。西窗立尽梧桐影。雨苏苏、隔河微映。锦机料得无心织，空把云鬟整。屈指残暑易消，且按着、离情待等。不似人天畔，羁旅归，期无定。
神女·书高唐赋后
作者：沈谦
朝代：清
体裁：词

草香竹暗巫山曙。记宸游、空凝伫。疏疏雨自何来，霭霭云无处所。此日登台，当年荐枕，闻道佳期在朝暮。怎想像梦里、姚姬不管，深宫细腰苦。侍臣宋玉偏能赋。动淫思、牵愁绪。岂知惆怅中宵，赢得悲哀万古。浪说神人，鸣鸾易返，又逢薄怒。今但有、杜宇啼红，花落高唐路。
离鸾·陆荩思忆婢喜儿，次干臣韵；予亦翻此调和之
作者：沈谦
朝代：清
体裁：词

春去渐疏杯酌。无奈晚风偏虐。吹散柳绵空外转，尚解乱投池阁。双燕教雏飞，竞衔花、巢泥香落。镇日手披团扇，恁腰围如削。咫尺音书难托。况是连宵梦恶。桃叶桃根何处问，泪尽春江都涸。空把喜为名，倒误人、半生行乐。不许灯花发燄，又闷来弹鹊。
空亭日暮·寄洪昉思时客蓟门
作者：沈谦
朝代：清
体裁：词

空亭日暮。记声断骊歌，摇鞭欲去。沙草半连云，雪花时带雨。梦难凭，期漫许。但相看无语。才转眼，散发披襟，江南酷暑。我有离情怎诉。想望月芦沟，也思旧侣。斫地为谁哀，谈天何自苦。妙文传，芳信阻。正金台吊古。愁多少，骏骨如山，寒烟宿莽。
粉蝶儿·自恨和毛泽民韵
作者：沈谦
朝代：清
体裁：词

自恨多情，为何这样难绝。闷昏昏、没些情节。到如今、诸事废此心不灭。尚牵缠、想着迎风待月。病起穿衣，带儿却倩人结。瘦将来、臂才一捻。这离愁多簇在，翠眉两叶。便欢时、却是与愁同活。
美人鬘·歌妓
作者：沈谦
朝代：清
体裁：词

银灯低照眉山绿。催唱相思曲。暗里踢红靴。春寒夜转多。嘈嘈筝板声何急。漫然花枝说。郎自要销魂。魂销莫怪人。
胜常·再过薛姬
作者：沈谦
朝代：清
体裁：词

黄柳堆烟，别才半月，如今渐可藏乌。却喜幽期不爽，隔花鹦鹉惊呼。系马闲庭，见水帘风过，拘控珊瑚。西窗卧病，含羞强出，脸晕红酥。道罢胜常侧坐，知他有意生疏。记得书来，说魂迷别馆，目断征途。
花心动·怨词用谢无逸韵
作者：沈谦
朝代：清

石阙口中悲不语，笙炙眼儿空热。三尊佛儿，四座莲台，这位怪侬多设。去心莲子谁知苦，冲阵马蹄痕流血。乱头发、只消不理，理时休结。没有笔儿怎撇。笑雀见笼糠，空生欢悦。桃核鸳鸯，那个敲开，空把两仁磨折。大刀底事误佳期，谎破镜、天边残月。你何苦，寸寸竹儿生节。蕉叶千层心却少，煮蟹难教肠热。你做车儿，做了方轮，这样机关空设。雨多便把晴忘却，伊不肯心边添血。风筝断、半空飞去，料难重结。新着鞋儿休撇。也巴到初三，暂时心悦。一带垂杨，日夜添丝，丝动便遭摧折。胸前小镜手三翻，曾猜着团团明月。花隔院，谁晓这些根节。
花心动·怨词用谢无逸韵·其一
作者：沈谦
朝代：清
体裁：词

石阙口中悲不语，笙炙眼儿空热。三尊佛儿，四座莲台，这位怪侬多设。去心莲子谁知苦，冲阵马蹄痕流血。乱头发、只消不理，理时休结。没有笔儿怎撇。笑雀见笼糠，空生欢悦。桃核鸳鸯，那个敲开，空把两仁磨折。大刀底事误佳期，谎破镜、天边残月。你何苦，寸寸竹儿生节。
花心动·怨词用谢无逸韵·其二
作者：沈谦
朝代：清
体裁：词

蕉叶千层心却少，煮蟹难教肠热。你做车儿，做了方轮，这样机关空设。雨多便把晴忘却，伊不肯心边添血。风筝断、半空飞去，料难重结。新着鞋儿休撇。也巴到初三，暂时心悦。一带垂杨，日夜添丝，丝动便遭摧折。胸前小镜手三翻，曾猜着团团明月。花隔院，谁晓这些根节。
花犯·夏夕闻隔楼弦弄有感
作者：沈谦
朝代：清
体裁：词

簟波平，残灯半灭，三更梦初醒。两眸炯炯。见斜月穿窗，閒弄花影。蓦然坐起罗衣冷。隔楼笙管竞。遥想像、翠帘红烛，空房真寂静。回思少年爱追凉，槐阴携艳质，香肩曾并。消薄醉，记亲煮、凤团双饼。歌懒奏、笑垂素颈。今隔着、银河千万顷。都不道、那时轻诺，海榴花外等。
苏幕遮·为潘云赤悼亡
作者：沈谦
朝代：清
体裁：词

篆烟微，花烛烂。月缺花残，咫尺幽明判。綷縩罗裙鬟髻乱。似有如无，风静垂帘蒜。梦无凭，愁不惯。眉妩青颦，谁举梁鸿案。遗挂尘生丝脆断。菡萏鸳鸯，不合愁人看。
苏幕遮·立春
作者：沈谦
朝代：清
体裁：词

树莺藏，兰雪拥。浪说春回，又被东君哄。面药口脂呵复冻。一样愁颦，便觉朝来重。负深盟，思好梦。懒簇酥山，花影帘钩控。此夜歌楼谁与共。火照堆鸦，胜里金人动。
苏幕遮·闺病
作者：沈谦
朝代：清
体裁：词

燕声娇，花影碎。日过窗西，犹自厌厌睡。一线情丝常似醉。九十春光，半拥鸳鸯被。靥销红，眉敛翠。便到沉身，总是多情泪。说与东风都不会。镜子裙儿，晓得人憔悴。
苏幕遮·鞦韆
作者：沈谦
朝代：清
体裁：词

草烟低，池水浸。一带帘栊，几处莺声唤。绣线休挑歌莫按。催上鞦韆，挽脱泥金襻。翠眉颦，云髻乱。愿做游丝，不放桃花瓣。归骑踌躇杨柳岸。柳外斜晖，蓦地香风散。
苏幕遮·题竹青女郎祠
作者：沈谦
朝代：清
体裁：词

殿云鲜，庭树绿。幡袅溪风，溪水明如玉。游女穿花高髻矗。踏破红裙，争唱迎神曲。梦来犀，春去速。月照苍梧，夜夜啼湘竹。何似小姑居处独。紫燕双飞，时把晴丝触。
荷叶杯·春闷偶成
作者：沈谦
朝代：清
体裁：词

都道春来愁闷。不信。日晚上危楼。落花飘尽水东流。愁摩愁。愁摩愁。
菩萨蛮·再见
作者：沈谦
朝代：清
体裁：词

相携斗草藏春洞。垂髫覆额眉痕重。惯会发娇嗔。自轮翻打人。玉栏今再见。熟面如生面。低唤小时名。回身不肯应。
菩萨蛮·幽怨
作者：沈谦
朝代：清
体裁：词

柳丝拂地愁如织。娇莺啼露东风湿。烟草碧重重。迷离似梦中。无人知此意。腰比前春细。莫去倚危楼。斜阳花更愁。
菩萨蛮·戏和王阮亭使君题青溪遗事画册
作者：沈谦
朝代：清
体裁：词

回塘水绿春如画。怪人游戏鹦歌骂。楼背捉迷藏。寻踪只认香。花间还再探。花重帘栊暗。轻嗽要郎知。潜身窥户时。
菩萨蛮·美人背
作者：沈谦
朝代：清
体裁：词

碧窗人静凉初透。凝脂拊处难留手。香汗浃桃笙。灯昏月半明。回身因薄怒。拥抱还推去。终夕嗅烟鬟。同床见面难。
菩萨蛮·美人臂
作者：沈谦
朝代：清
体裁：词

涂银袖里摇双钏。深藏却为攀花见。红印记绸缪。长新风月愁。檀郎贪昼寝。不用珊瑚枕。梦去莫游仙。温柔更可怜。
菩萨蛮·美人额
作者：沈谦
朝代：清
体裁：词

玉栊春冷梅花飐。共惊螓首新妆艳。不大画眉粗。城中改样涂。蜂黄闻已退。颦蹙时含泪。两小羡当时。临风有所思。
菩萨蛮慢·答友人寄怀
作者：沈谦
朝代：清
体裁：词

夹城华月。问浮光美影，几番圆缺。记小阁危栏，有鹦鹉时呼，石榴新结。画烛高烧，人欲醉、清歌未阕。爱携舟仙侣，又把藕丝，为我亲雪。书来怪侬久别。早西风残照，蛩语悲咽。纵盼得、一纸书来，谅恁小银笺，愁恨难说。梦想机云，终不负、黄花佳节。漫挑灯、幽窗冷雨，寸心偏热。
蕙兰芳引·咏杜鹃
作者：沈谦
朝代：清
体裁：词

勒使春归，忙杀了、乱红愁绿。更有甚伤心，向我似啼还哭。血痕在口，又何用、此间思蜀。到三更月冷，不许愁人眠熟。便去何如，如何不去，是谁拘束。怎似我羁栖，守定暗窗孤烛。玉人何处，佳期未卜，倩伊行、到彼再三催促。
虞美人·偶成
作者：沈谦
朝代：清
体裁：词

珠帘夜卷瑶台雪。初上团团月。潜身偷看董双成。却恨翠烟红雾太纵横。归来孤枕和衣倒。冷被灯儿笑。赚人肠断是蛾眉。隔着花阴又把玉箫吹。
蝶恋小桃红·秋思
作者：沈谦
朝代：清
体裁：词

多情却被秋僝僽。冷落西风，正在重阳后。别泪淋漓淹锦袖。漫将人憔悴比黄花，比黄花还瘦。三年不鼓求凰奏。愁压眉山，镜里时时斗。剔尽残灯挨玉漏。要纱厨重照影儿双，问今生能彀。
蝶恋花·咏簟
作者：沈谦
朝代：清
体裁：词

树咽疏蝉嫌昼永。自展琅玕，寂寞何人共。睡起懒将眉黛纵。汗轻微印香肌莹〇玉枕频欹衾怕拥。不肯梳妆，垂泪思残梦。帘幕无风波细涌。荧荧湮得湘痕重。
蝶恋花·幽会，用李后主韵
作者：沈谦
朝代：清

半夜瑶阶？细步。避月随花，雨送巫山暮。说道□间难久住。未明须放奴回去。渐渐花阴和月度。帐□更深，啮袖低低语。千万莫忘封绛缕。明宵候你原来处。
蝶恋花·幽会，用李后主韵
作者：沈谦
朝代：清
体裁：词

半夜瑶阶�细步。避月随花，雨送巫山暮。说道□间难久住。未明须放奴回去。渐渐花阴和月度。帐□更深，啮袖低低语。千万莫忘封绛缕。明宵候你原来处。
蝶恋花·感旧次沈丰垣韵
作者：沈谦
朝代：清
体裁：词

花雨纷纷山影媚。春岂愁人，人把春牵累。马上垂头元不醉。为谁流满青衫泪。水馆月明仍独睡。一寸榴笺，细语胸前佩。好梦惊残空自悔。杜鹃啼破三更嘴。
蝶恋花·春游即事
作者：沈谦
朝代：清
体裁：词

一寸斜阳非可恃。柳外啼鹃，真是无才思。欲笑还颦因底事。销魂记得南朝寺。酒罢春衫红泪渍。花不看人，人愿看花死。归去小楼仍独自。半湖烟草如何是。
蝶恋花·晓起有怀
作者：沈谦
朝代：清
体裁：词

金鸭香寒搴绣帐。帘外鸦啼，帘内灯还亮。待要起来仍勉强。又偎珊枕低垂项。残梦暗思心怅怏。湖雨湖云，并在心儿上。冻勒小梅红未放。无言澹日高三丈。
蝶恋花·睡起
作者：沈谦
朝代：清
体裁：词

窗满斜阳初睡觉。庭院无人，不信鹦哥叫。强起扶头还脱帽。杏花零落春愁闹。无限愁颦因一笑。情死情生，拚为情颠倒。两袖啼痕曾不燥。漫柔乡里邯郸道。
蝶恋花·秋日题西轩素屏
作者：沈谦
朝代：清
体裁：词

雨过荒亭闻促织。不管人愁，抵死声啾唧。诗写素罗浑未黑。欹斜惨淡疑乌贼。往事不堪重记忆。梦醒斜阳，已照银屏侧。古镜沉沉钿翠蚀。唾茸不褪深红色。
蝶恋花·闻声
作者：沈谦
朝代：清
体裁：词

料峭东风花树暝。月过窗纱，犹见残灯影。香梦初回知害冷。彩云低唤何曾应。玉漏迢迢嫌夜永。一点春莺，趱上相思症。半晌隔楼还寂静。娇娥睡去檀郎醒。
行香子·赋恨次彭金粟韵
作者：沈谦
朝代：清
体裁：词

眠底谁亲。销尽离魂。书难寄、白雁红鳞。镜儿扑碎，钿合空存。倒系人思，牵人恨，惹人嗔。深盟厚约，搏酥拌蜜。奈而今、远隔河津。愁须有分，梦也无因。记水边花，窗边月，枕边云。
西施·元夜独酌
作者：沈谦
朝代：清
体裁：词

新年晴日暖溶溶。尚蹙损眉峰。元宵令节，无奈月朦胧。勉强凭栏，但说乌云里，倒全见灯红。鸾筝调苦春绣冷，人未醉、被先烘。金莲欲谢、雪又打窗栊。伴我无聊，只有梅花在，早香绽东风。
西江月·小楼
作者：沈谦
朝代：清
体裁：词

疏雨尚沾池草，轻风暗扫庭梅。小楼灯火画帘垂。帘外月华如水。被冷真愁香髻，枕欹却忆颦眉。忽闻金斗簸残灰。夜静原来未睡。
西江月·春夜
作者：沈谦
朝代：清
体裁：词

别后何曾有梦，见时又说多情。玉楼银烛坐吹笙。赢得半床春病。欲去愁魂袅袅，难干泪眼盈盈。落花风紧月三更。帘外鹦哥叫冷。
西江月·西阁有怀
作者：沈谦
朝代：清
体裁：词

水选孤村寂静，山连小阁清虚。坐来空翠湿衣裾。一霎溟濛似雨。傍柳时移宿鸟，衔花欲上游鱼。窥帘新月暮寒馀。也照飞琼伴侣。
西江月·雨中坐泛雪庵作
作者：沈谦
朝代：清
体裁：词

壮士红旗较猎，佳人翠馆徵歌。目成花底认横波。忽又鼻端出火。自笑尘埃落魄，谁知岁月蹉跎。一龛春雨伴弥陀。回转头来是我。
西河·同袁令昭先生集湖上
作者：沈谦
朝代：清

春事晚。落红一夜飞散。蜻蜓蛱蝶漫踌躇，东君意懒。柳烟深锁玉楼空，画船犹把歌按。游丝百丈正宛转。恨斜阳、终自难挽。回首总成虚诞。典春衣、共卧垆头，休惮赏遍湖山，无人管。
西河·同袁令昭先生集湖上
作者：沈谦
朝代：清
体裁：词

春事晚。落红一夜飞散。蜻蜓蛱蝶漫踌躇，东君意懒。柳烟深锁玉楼空，画船犹把歌按。雨俄霁，寒又暖。浪花日影同灿。匆匆过客爱西施，髻鬟双绾。小姬随意弄琵琶，青衫愁泪俱满。游丝百丈正宛转。恨斜阳、终自难挽。回首总成虚诞。典春衣、共卧垆头，休惮赏遍湖山，无人管。
西河·感旧用周美成韵
作者：沈谦
朝代：清
体裁：词

伤心地。重经往事休记。人非物换，两茫茫、不堪提起。歌停舞歇断行踪，望中烟草无际。阑干曲，空徙倚。旧因何故牵系。朝思暮想，更添修、愁城怨垒。他生未卜此生休，忆君清泪如水。雕屏绣榻今还在，但那人对面千里。业债想因前世。故今番、会少离多，冤对生死，总由奴命里。
西河·感旧用周美成韵
作者：沈谦
朝代：清

伤心地。重经往事休记。人非物换，两茫茫、不堪提起。歌停舞歇断行踪，望中烟草无际。雕屏绣榻今还在，但那人对面千里。业债想因前世。故今番、会少离多，冤对生死，总由奴命里。
解佩令·寄丁象严
作者：沈谦
朝代：清
体裁：词

白龙湖畔，黑龙山上，记当初、柳吟花醉。善写伤心，强做出、湘潭憔悴。到中年、以愁为讳。江鱼不上，江鸿不度，便相思、芳馨难寄。唱彻新歌，杯在手、都成愁泪。趁西风、洒君衣袂。
误佳期·写恨
作者：沈谦
朝代：清
体裁：词

深院斜阳欲坠。满地平芜剪翠。此时相遇悄无人，故闪银屏背。露手不成招，热面翻含愧。多情全不是书中，此意真难会。
误佳期·闺怨
作者：沈谦
朝代：清
体裁：词

闷把阑干猛拍。一向翠奁尘积。孤鸾那得影儿双，怕见菱花碧。梅浅月朦胧，鬓亸云狼藉。愁容自己也难看，敢望他怜惜。
贺新郎
作者：沈谦
朝代：清
体裁：词

雪满亭阜路。正西窗、小梅数蕊，冲寒欲吐。独酌无聊人也醉，一霎天低日暮。蓦地把兰灯偷炷。睡鸭浓香熏素被，命如丝、怎把长宵度。帘外冷，叫鹦鹉。旧游零落凭谁诉。忆池亭、疏莲摇瞑，断虹截雨。钗坠桃笙呼不起，暗里冰肌亲拊。奈天样红墙间阻。错是他年真错了，便六州、聚铁应难铸。眸炯炯，听街鼓。
踏莎行·后段多一字。旅梦
作者：沈谦
朝代：清
体裁：词

孤影长羁，双眉时结。魂灵不怕关河截。野桥南去不逢人，朦胧一片杨花雪。问有谁应，愁难自说。杜鹃窗外空啼血。道不如归去怎生归，银骢又秣三更月。
踏莎行·夜坐有感
作者：沈谦
朝代：清
体裁：词

对酒心慵，看花泪湿。多情自是天生得。灯来照出影儿单，夜深一任纱窗黑。往事难留，重思无益。真心不为新欢惑。要人肠断有何难，雨中又是高楼笛。
踏莎行·恨情
作者：沈谦
朝代：清
体裁：词

竹叶香丝，莲花金瓣，月华初满花头绽。纵然端正又风流，十分好处无人看。钿盒难分，连环不断，相思还寄垂杨岸。前生果是没因缘，如何空积愁千万。
踏莎行·春情
作者：沈谦
朝代：清
体裁：词

雨过疏帘，苔荒小院。年年病骨逢春软。莺啼白日弄轻阴，无聊卧看杨花转。衣冷谁添，书成未遣。琐窗魂梦都寻遍。为伊消瘦也甘心，镜中莫放檀痕浅。
踏莎行·述怀兼呈金振公
作者：沈谦
朝代：清
体裁：词

不受饥驱，何忧看杀。逢君几度更裘葛。愁时蝶梦苦难轻，老来姜性偏增辣。病莫多情，穷须作达。醉歌要把行云遏。蜀山雪亮坠猢狲，钱唐风晦惊罗刹。
送人之山东
作者：沈谦
朝代：清
体裁：五言律诗

君去游齐鲁，惟怜泣路隅？沙深埋马足，风利断人须。鼓楫河流隘，瞻云岳色孤。兰陵多美酒，愁绝更须沽。
送友人北上
作者：沈谦
朝代：清
体裁：五言律诗

嗟君此行役，把酒一沉吟。驱马河冰滑，听鸡夜雨深。鼓鼙孤客泪，书札故人心。念母归应早，天涯弗滞淫。
遍地雨中花·雨夜感怀
作者：沈谦
朝代：清
体裁：词

昔日鸳帏春睡足。有此夜、睡难熟。蕉叶窗西，藕花池上，雨冷浑如哭。怕他人、笑我痴迷，恨和愁、都藏在腹。倚枕无言，停杯不饮，坐看秋灯绿。
醉花阴 用李易安体 春雨
作者：沈谦
朝代：清
体裁：词

听尽潺潺帘外雨。一夜愁如许。绣帐隐残灯，炯炯双眸，没个安排处。莺啼侥倖天将曙。见落红无数。泪点更多些，弹与东风，总把春交付。
醉花阴·客夜咏枕用沈会宗体
作者：沈谦
朝代：清
体裁：词

鸳鸯绣出偏成对。衬荷钱叠翠。街鼓报三更，怪冷嫌高，欹着何曾睡。无端要拍珊瑚碎。又暗垂清泪。臂玉恐销香，低首寻思，蓦地灯花坠。
醉花阴·睡起
作者：沈谦
朝代：清
体裁：词

雾障云屏春睡重。玉枕烟鬟拥。何处晓莺啼，翠黛轻扬，又觉星眸动。粉痕狼籍燕支冻。强起心烦冗。对镜懒梳头，日上纱窗，犹是思残梦。
醉花阴·重阳即事用李易安体
作者：沈谦
朝代：清
体裁：词

永昼空阶虫语咽。趱得头如雪。无奈又重阳，不见黄花，瞒过愁时节。佳人浪作经年别。便梦来江截。何处最关情，凉透纱厨，酒暖鹅笙热。
醉花阴·闺情
作者：沈谦
朝代：清
体裁：词

西窗斜日花阴下。正梳头才罢。对镜几徘徊，未到黄昏，又把云鬟卸。屏风自掩深寒夜。剪银台灯灺。收取入香奁，狼藉春山，留待檀郎画。
采桑 自度曲 不寐
作者：沈谦
朝代：清
体裁：词

淡月明。孤灯背。梦难成。暗啮鸳鸯被。
金明池·春恨，用秦少游韵
作者：沈谦
朝代：清
体裁：词

花压重门，莺啼别馆，一望阴阴苑路。春渐老、云昏日淡，更晓雾结做昼雨。有心情、怕上红楼，翻绣被、记起玉人何处。怎带缓鲛绡，筝零雁字，寂寞画堂歌舞。午梦沉沉浑无主。算梦里相逢，那能长住。我应受、此愁且耐，你不解、此情空诉。悔当年、浪说风流，似梅子含酸，莲房带苦。看湖水溟濛，春心荡漾，待要一时东去。
金门贺呈朝·夏夕雨
作者：沈谦
朝代：清
体裁：词

炎威逼。火云万朵俄成墨。电掣金蛇江树黑。天河直下夜深寒，把烦嚣都涤。半掩罗帏暂息。帘外碧桐如拭。隐隐残雷无气力。暗思玉簟亸烟鬟，料今宵眠得。
销夏·雨窗读巢青阁词·翻「风入松」，用仄韵
作者：沈谦
朝代：清
体裁：词

窗外葡桃珠一架。苏苏雨下。把卷科头怯晚寒，映斜阳、玉虹遥挂。香凝楚簟重铺润，逼吴笺嫩砑。忽忆东头销永夏。湖山如画。唱遍旗亭绝妙词，有按拍、双鬟低亚。峰临高阁青来，珠滴小槽红榨。
锦帐留春·夜起浮月池上作
作者：沈谦
朝代：清
体裁：词

花竹阴森，路通幽沼。楼角银河低绕。度流萤，帘乍卷，海牛轻掉。微月朦胧故窥人，更不用、兰灯照。玉簟凉生，画屏人悄。愁听哀蝉微噪。记年时，曾在此，香肩斜靠。手执齐纫暗思量，闷只把、荷风舀。
长相思
作者：沈谦
朝代：清
体裁：词

人初静。风偏横。落叶秋窗眠不定。一床浑是病。愁魂冷。悲啼凝。瘦得新来羞对镜。对时心要硬。
阻雨寄柴虎臣毛稚黄虞景明
作者：沈谦
朝代：清
体裁：古风

春雨何冥冥，浮云互相逾。童童蔽长路，车马不得驱。故人在西南，高视综群书。《阳春》一以奏，《下里》徒纷如。伊余苦俗累，悠悠怅离居。弃置宁不伤，何以荣薄躯。仰视高飞鸿，安能与之俱。
雨中花·春梦
作者：沈谦
朝代：清
体裁：词

月冷红梨浑欲谢。没甚事、和衣睡罢。宝帐灯明，翠屏香袅，已在花阴下。独行小径心儿怕。遥望见、玉帘低挂。寂静无人，分明有路，隔着秋千架。
雨中西泠桥泛舟至涌金门诗
作者：沈谦
朝代：清
体裁：古风

微雨映朝日，轻舟荡寒烟。不悟山色佳，却与幽性便。虹梁锁深翠，花坞含晚妍。鼓楫翻浪蕊，鸥凫起翩翩。南国绮罗歇，万古空婵娟。宝钗变黄土，尚忆同心言。佳丽亮难久，幽忧讵能宣。羲贺不我贷，行乐及盛年。中流振哀竹，坐客泪如泉。
露下滴新荷
作者：沈谦
朝代：清
体裁：词

忆年时，长桥畔、水微波。正邀他、同赏新荷。彩舟银烛词成，先付雪儿歌。缠头锦、醉中亲与，十丈红罗。欢呼不觉夜深，影动星河。怪今宵、风兼雪，人不见，恨如何。待题诗、手冷时呵。凤笺仍捲，自将金鸭暖衾窝。小楼深巷，应相念、皱损双蛾。常拟策蹇再寻，奈不肯晴和。
青玉案·幽期
作者：沈谦
朝代：清
体裁：词

望中渺渺相思路。便咫尺、难来去。幽梦虽轻吹不度。画堂南畔，玉栊西面，谁是无人处。隔墙花暝春风暮。青鸟仙书无一句。总是伊家真个许。晚云笼罩，重门深闭，又下黄昏雨。
青玉案·美人手
作者：沈谦
朝代：清
体裁：词

柔荑腻滑明如雪。曾得见、湘帘揭。巧弄机关春意泄。轻翻小镜，暗题密字，蓦把魂灵捏。泪珠弹尽相思血。倦抵牙龈自微齧。绣带慵拈人代结。玉筝弦断，翠奁脂冷，重杀针儿铁。
青玉案·美人目
作者：沈谦
朝代：清
体裁：词

满堂佳丽秋波凝。偏属意、真徼倖。烛底孜孜人未省。隔纱如笑，传杯欲语，都做相思证。登垣窥玉花枝暝。似梦佳期奈无定。泪湿红绵空寄赠。小窗坠月，残灯隐暮，炯炯寒宵永。
青玉案·美人眉
作者：沈谦
朝代：清
体裁：词

卷帘深坐苔痕浅。知心里、将谁怨。袅袅蛾儿新出茧。何段京兆，自胜虢国，十样随人换。镜中巧抹春山远。病起无端又重看。有限青颦愁不断。暂时佳会，此生薄福，消得梁鸿案。
青玉案·美人足
作者：沈谦
朝代：清
体裁：词

双拘巧叠蝉纱腻。须掩在、罗裙翠。半夜潜踪因底事。月堤苔滑，碧天露冷，满地蔷薇刺。盈盈最是多风致。掌上何时看详细。可惜浓香闲绣被。醉醒轻蹴，梦回低挽，搅杀心儿遂。
风中柳·代闺人咏珠
作者：沈谦
朝代：清
体裁：词

掌上时看，只道一生如意。露沾花、岂能常缀。月满星孤，漫多方比拟。泪盈盈、线儿穿起。一斛恩深，不是轻躯佳丽。倒长拼、玉楼春碎。从头细数，有许多心事。曾几日、怎都忘记。
风流子·代闻元亮悼亡，用秦少游韵
作者：沈谦
朝代：清

风流今已尽，冰弦断、难觅凤麟洲。枉宝袜偷看，频移带眼，金钱暗掷，浪卜刀头。见伊处、书中心切切，帐底梦悠悠。夕泣朝啼，泪多流被，南来北往，愁重沉舟。萧条朱门里，不堪回首处，华屋西州。怕见尘生遗挂，粉剩空楼。倘指上玉环，他生再见，腰中绣裹，今世真休。若是伊心未泯，鬼也须愁。风流难再得，寻聚窟、何处问仙洲。想别后寄情，曾经剪发，病中永诀，不肯回头。岂知道、黄泉声寂寂，碧落恨悠悠。桂殿初奔，敲残兔臼，桃源再访，赚杀渔舟。繁华消磨尽，三年真薄倖，一觉扬州。最苦难求毒石，未得神楼。似乱攀荷藕，千丝不断，对烧蜡烛，两泪难休。反羡伊家解脱，免却閒愁。
风流子·代闻元亮悼亡，用秦少游韵·其一
作者：沈谦
朝代：清
体裁：词

风流今已尽，冰弦断、难觅凤麟洲。枉宝袜偷看，频移带眼，金钱暗掷，浪卜刀头。见伊处、书中心切切，帐底梦悠悠。夕泣朝啼，泪多流被，南来北往，愁重沉舟。萧条朱门里，不堪回首处，华屋西州。怕见尘生遗挂，粉剩空楼。倘指上玉环，他生再见，腰中绣裹，今世真休。若是伊心未泯，鬼也须愁。
风流子·代闻元亮悼亡，用秦少游韵·其二
作者：沈谦
朝代：清
体裁：词

风流难再得，寻聚窟、何处问仙洲。想别后寄情，曾经剪发，病中永诀，不肯回头。岂知道、黄泉声寂寂，碧落恨悠悠。桂殿初奔，敲残兔臼，桃源再访，赚杀渔舟。繁华消磨尽，三年真薄倖，一觉扬州。最苦难求毒石，未得神楼。似乱攀荷藕，千丝不断，对烧蜡烛，两泪难休。反羡伊家解脱，免却閒愁。
风流子·代闻元亮悼亡，用秦少游韵沁园春·寄赠王扬州阮亭，即用其偶兴韵·其一
作者：沈谦
朝代：清
体裁：词

不断长江，滚雪翻云，日夜东流。怪万里烟花，终沉伍剑，二分明月，先照隋钩。郡县劳人，文章绝世，斗大如何困一州。偏豪迈，在词中拜将，醉里封侯。琼华寄我难酬。奈水满、芜城夜色浮。道执卷跨牛，其中有乐，腰钱骑鹤，此外何求。素札空传，玉箫谁教，泛泛还同沙际鸥。虚名误，但浓斟玉液，煖被貂裘。
高阳台·次韵答陆荩思
作者：沈谦
朝代：清
体裁：词

日黑山寒，天低草合，高城不阻离魂。握手相看，曾经几度论文。残莺叫醒西窗晚，奈依然、隔着江云。叹流光，开遍玟瑰，难寄芳芬。不须懊恨轻分。喜新词再读，气逼星辰。欲付雪儿，翻教泪洒罗巾。放歌作达真吾事，怎柔肠、转尽车轮。正西陵。竞赏新荷，莫负双樽。
鸾啼序·陈眉公先生题娱园图，家君命谦绩填此词用杨升庵碧鸡唱晓体
作者：沈谦
朝代：清
体裁：词

功成解组开别业，桐鱼早占。虽通市、车马无喧，亭榭半隔村店。盟白鹭、陂塘旋买，水环沙嘴多菱芡。更千章、乔木撑空，骇日光暗。栋接山云，帘低野月，爱閒凭曲槛。独啸夜、深似鸾鸣，银河珠斗影淡。曲房幽、道书閒读，丹成九转神光湛。忆飞鸢、浪掷岁华，被浮名赚。广南文竹，衔碧嵌金，空翠摇青簟。常把钓、东湖荡漾，舟傍垂杨缆。良朋老衲，焚香煮茗清谈，直至疏钟撼。入春来、花满流莺瞰。荷钱叠叠又菡萏。任一叶惊秋，万峰雪彩奇艳。四时闲适，颐养天和，已觉无俗念。咫尺红尘不到，苔卧绿枪，月挂玉弓，江走龙剑。诗题辋川，吴笺时砑，怪篇篇、连城无玷。饮松醪、肯负兰灯焰。漫言绿野优游，醉月迷花，补平日欠。
鹊桥仙·五日对酒作
作者：沈谦
朝代：清
体裁：词

钗符袅玉，臂丝约彩，惊叹流光如矢。雪头堆上海榴红，吾老矣、颠狂如此。茂弘喻布，孔群比肉，毕晚谁非谁是。一樽无处酹零均，也只合、当年醉死。
鹊桥仙·友人纳姬戏赠
作者：沈谦
朝代：清
体裁：词

玉帘不卷，翠屏深锁，花气着人如醉。纷纷蜂蝶太贪春，才一夜、粉黄都退。鬓云全倒，眉山轻蹙，楼上日高犹睡。新欢未审有何愁，看枕上、盈盈珠泪。
鹊桥仙·咏轿
作者：沈谦
朝代：清
体裁：词

教莺先促，逢花又住，帘幕有时偷控。芙蓉小褥衬香绵，想行处、柳腰微动。层层碧嶂，迢迢翠陌，回忆旧欢如梦。常将飞燕比身轻，敢归路、愁多增重。
鹊桥仙·喻风
作者：沈谦
朝代：清
体裁：词

柳腰全困，花头半坼，迤逦春光如绣。东风快似剪刀儿，把淡绿深红簇就。流莺搅睡，晴丝系恨，正是销魂时候。漫将金斗比东风，熨不醒、两眉长皱。
鹊桥仙·早梅
作者：沈谦
朝代：清
体裁：词

粉痕微坼，檀痕尚浅，迤逦因香寻着。一枝偷采雪中春，敢燕莺、全然未觉。银瓶水暖，翠鬟手腻，又把软帘垂却。溪桥烟冷月初斜，怎消受、五更寒角。
鹊桥仙·春夜
作者：沈谦
朝代：清
体裁：词

绮窗月转，银台灯灿，绣袜斜窥金胜。暗闻莺语隔东风，越显得、夜阑人静。粉容薄醉，兰心小倦，唤着有时低应。泥人怀里绿云香，料不为、鸳鸯枕硬。
鹊桥仙·春恨
作者：沈谦
朝代：清
体裁：词

黄莺不语，绿阴渐满，犹见蝶翻金翅。半林斜日卷帘栊，生怕惹、轻寒着体。慵拈翠管，惟亲珊枕，病里思君如水。春蚕春柳本无情，也学我、三眠三起。
鹊桥仙·杜鹃
作者：沈谦
朝代：清
体裁：词

江南花落，楼西月冷，啼到不堪闻处。年年含血骂东风，恰似我、呕心奇句。云低铁峡，烟荒玉叠，漫说离情最苦。天涯多少断肠人，只是你、不曾归去。
鹊桥仙·歌妓
作者：沈谦
朝代：清
体裁：词

朱唇欲启，翠眉先蹙，掩袖俄延半歇。玉箫低度趁香喉，我倒喜、宫商不协。逞娇似媚，言愁如诉，裙底红鸳暗跌。误多频顾耐端相，方便杀、灯前皓月。
鹊桥仙·闰七夕
作者：沈谦
朝代：清
体裁：词

琼云乍卷，金风渐冷，谁把鹊桥重驾。玉人携手隔帘看，堆雾鬓、晚妆初卸。更深灭烛，凉生却扇，咫尺明河欲下。阑干私语告檀郎，总输你、朝朝夜夜。
鹊桥仙·题昭时二儿画羽阶三兄小像
作者：沈谦
朝代：清
体裁：词

古松百尺，悬流千丈，挥扇解衣盘礴。玉楼金埒逞豪情，总不想、而今丘壑。昭儿图景，时儿图面，孺子丹青能作。老来应识少游心，当念此、及时行乐。
鹧鸪天·夜怨
作者：沈谦
朝代：清
体裁：词

肠断西园月满林。无聊空自拥寒衾。垂将珠箔从春去，挑尽银灯觉夜深。期屡负，梦难寻。不知流泪湿梦巾。口衔莲子兼红豆，尝遍相思苦在心。
鹧鸪天·怀妓
作者：沈谦
朝代：清
体裁：词

翠馆花深路欲迷。暗中绣手记曾携。独怜锦带人如燕，恰喜琼筵客似泥。闲处想，梦中啼。小楼深坐两眉低。纷纷蜂蝶春如画，不肯梳头下玉梯。
鹧鸪天·赠妓宛儿
作者：沈谦
朝代：清
体裁：词

香阁题诗写白罗。玉栏携手奈情何。春寒飞雨浑疑梦，夜静游云欲听歌。含笑靥，锁愁蛾。泥人佯醉几摩挲。水村明日催花发，抱取红裙细马驮。
齐天乐·二月二十日风雨感怀
作者：沈谦
朝代：清
体裁：词

碧桃风雨何时歇，春阴半楼低结。懒脱罗襦，聊偎角枕，宝鸭频烧不热。柔情欲绝。但梦后关心，影边饶舌。蓦地风来，帐儿却似有人揭。西窗犹自未晚，只兰灯一燄，才上还灭。柳压浓烟，莺飞浅浪，空负艳阳时节。欲言又咽。甚芳泽沾衣，残书留箧。盼得来时，玉肌须痛啮。
二月十七日过黎里众善堂谒徐俟斋先生祠
作者：沈谨学
朝代：清

此岂先生志，甘为隐遁流。草堂聊托迹，涧水不知秋。明月梨花梦，空江鹤影留。我来肃瞻拜，仍作上沙游。
初夏村居
作者：沈谨学
朝代：清

补足绿阴飞尽絮，眼空烂漫一春花。矮茅屋小分溪住，横板桥低趁岸斜。喧我幽居惟鸟雀，争人行径但桑麻。年来多少推迁感，独立松风咏暮霞。
同醉余家兄游南屏山
作者：沈谨学
朝代：清

鸟啼不数声，众绿一齐晓。力以游山勇，兴自芳春好。夜来雷雨过，山径犹湿草。登顿穷曲盘，已出万松杪。俯瞩但苍苍，西湖一杯小。
吴淞江归棹
作者：沈谨学
朝代：清

淞波一片冷秋光，帆影低斜挂夕阳。遥指水云村缺里，接天红叶是枫庄。
夜坐吟
作者：沈谨学
朝代：清

西风吹林飒如许，落叶数声答虫语。明月一天庭一方，奈何限之明月光。安得放眼一千里，江山秋影穷苍茫。清寒著人一栏浅，且送君诗当清遣。坐看清天生白云，君若不来将怨君。
己亥新秋言怀
作者：沈谨学
朝代：清

处约良独艰，依荣岂所惬。我无衒世具，益觉形其拙。频年薄秋登，生理日就窄。屡空已不任，尘事复逼迫。可惜幽兰姿，忍随野草没。每于晨昏暇，开卷仰古昔。孤襟自虚缅，真想时超忽。新此清秋凉，溪上疏雨歇。耕耘事裁已，欣见稻花白。穟穟盈南亩，岁功亮有获。所愿亦易酬，聊用持日月。
春日杂诗
作者：沈谨学
朝代：清

不难谢尘事，村小地幽偏。居接林间屋，耕分溪上田。遣怀引微醉，养病趁间眠。邻老来相约，明朝掠社钱。隙地裁为圃，门前接麦畦。唤人修耒耜，亲手结笆篱。谷种从邻换，瓜秧带雨移。自因幽事绕，连日不围棋。
春日杂诗·其一
作者：沈谨学
朝代：清

不难谢尘事，村小地幽偏。居接林间屋，耕分溪上田。遣怀引微醉，养病趁间眠。邻老来相约，明朝掠社钱。
春日杂诗·其二
作者：沈谨学
朝代：清

隙地裁为圃，门前接麦畦。唤人修耒耜，亲手结笆篱。谷种从邻换，瓜秧带雨移。自因幽事绕，连日不围棋。
春暮野望得句
作者：沈谨学
朝代：清

一角残阳画断虹，年光随分了春风。桃花脱尽清明雨，绿入平芜一望中。
溪上
作者：沈谨学
朝代：清

春烟雨岸平，流水一竿冷。夕阳隔溪来，零乱桃花影。
田园杂兴
作者：沈谨学
朝代：清

野草散轻烟，柔桑翳朝日。牧童无杂事，起即驱牛出。牛牧日以肥，乃思用尔力。东风蔼然至，杨柳春鸠鸣。徘徊以相对，动此安居情。薄田二十亩，及时自须耕。浸谷不数日，谷芽亦已生。微云酿成雨，阴阴渐为晴。树林延暝色，日落原野晚。飞鸟各就栖，我亦荷锄返。酌酒茅檐下，披襟以自远。不惜四体勤，所幸饥寒免。力耕全我真，形不为外役。晴明固为佳，风雨亦安适。抱屋溪流清，开门远山碧。不知桑麻长，但觉行径窄。愿言素心人，往来慎杖策。
田园杂兴·其一
作者：沈谨学
朝代：清

野草散轻烟，柔桑翳朝日。牧童无杂事，起即驱牛出。牛牧日以肥，乃思用尔力。
田园杂兴·其三
作者：沈谨学
朝代：清

树林延暝色，日落原野晚。飞鸟各就栖，我亦荷锄返。酌酒茅檐下，披襟以自远。不惜四体勤，所幸饥寒免。
田园杂兴·其二
作者：沈谨学
朝代：清

东风蔼然至，杨柳春鸠鸣。徘徊以相对，动此安居情。薄田二十亩，及时自须耕。浸谷不数日，谷芽亦已生。微云酿成雨，阴阴渐为晴。
田园杂兴·其四
作者：沈谨学
朝代：清

力耕全我真，形不为外役。晴明固为佳，风雨亦安适。抱屋溪流清，开门远山碧。不知桑麻长，但觉行径窄。愿言素心人，往来慎杖策。
连日风雨遣怀
作者：沈谨学
朝代：清

野人近来减苦吟，偶然得句不足成。苦吟自写性情耳，陶诗一卷即性情。雄鸠啼罢雌鸠鸣，商量风雨忙清明。花开花落置不问，闭门何论阴与晴。天涯芳草日日深，阶下绿苔片片生。风雨尽他无赖著，野人只当煎茶声。
玩月和顾云驭先生韵
作者：沈贯日
朝代：清
体裁：七言律诗

耿耿孤灯客未眠，千秋皓魄只依然。江湖有恨难同照，人事多伤此复圆。静对山窗瑶瑟罢，寒生竹砌石床连。幽怀莫谓无知者，几许清辉绕碧天。
丹阳道中
作者：沈起元
朝代：清

杰阁临城迥，斜阳挂塔曛。清波寒鹭影，白草乱羊群。市火酒帘动，邻船醉语闻。此生初作客，天末认吴云。
寄酬顾大嗣宗见怀之作兼简陶柱中缪昭曦
作者：沈起元
朝代：清

青禽下罡风，笼致湘江濆。岂不慕俦侣，空望湘山云。湘云若情人，可望不可亲。孤怀凭吊影，含意谁为申。炎方苦毒热，深甑坐蒸爇。清风忽然至，乃得故人札。缄封一斛珠，客子泪所结。回环万古心，惆怅经年别。离别庸何伤，嗟为糊口忙。风尘与霜露，盛年鬓已苍。饥鹰傍人飞，有翅讵得翔。君母八十余，我父七十强。有子各贱贫，长倚门闾望。此恨不可道，又见秋风早。团团白露零，幽兰冷衰草。朝接孤飞鸿，暮偶独语蛩。飞鸿将我心，缥缈凌长空。乱蛩织我愁，烟月俱朦胧。牢落天地间，何由托微躬。屈指故友朋，十人九浮萍。稍喜痴虎头，共此潇湘清。我为磐石止，君作车轮行。握手良不远，一水徒盈盈。羡君知己多，一室聚兰臭。陶子何岳岳，青虹落眼后。缪子复耿耿，诗与骨俱瘦。异乡得同心，新交每逾旧。未知文酒伴，时说狂生不。待报一函书，难凭双鲤鱼。夫容空采采，江水正愁予。
平山堂雅集用昌黎会合联句韵
作者：沈起元
朝代：清

朋交邂逅新，敦槃风雅重。秉烛兴腾骞，访旧情贾勇。沟荒樵月乾，楼圮冈云耸。城芜今古春，江递歌哭涌。独有平山孤，危厂豁滞壅。庐陵树文帜，峨嵋接芳踵。词苑得江山，隋宫失丘垄。沈吟不朽迹，倍切同腐恐。堂势尽千里，气象收万种。乌驭闪阴晴，鱼龙混杂冗。孤撑夏修竿，绵延叠疑冢。鸾音半岭啸，敝屣南面宠。大游鹏负息，齐物菌蒸拱。瞩遐胸为宽，坐旷神绝恟。芒忽受虚来，沆瀣饱清奉。峦光涤肺腑，翰墨振庳肿。昔贤吐高焰，兹境宽厚拥。吾侪及嬉娱，清尊徒迭捧。微争战蜗蛮，细响吊榛蛩。窥宎张籍盲，跂前支离尰。景迅过虻飞，形固匪阙巩。甲名。三立鲜峥嵘，七尺亦劣䢆。瞻礼俎豆肃，俯仰神骨悚。端赖干莫利，心蓬薙蒙茸。敢托玞䂥质，言玷砻圭珙。吟思卷绮霞，夕姿曳绣陇。棹舲香荷蒲，襟袖鉴清溶。尘缰乍脱羁，天械亦解蛩。情比叶埙篪，盟长宗介冢。谈味快沃焦，离绪旋抽蛹。竹林几闲逸，云逵或踔踊。孤怀驻景方，早计御寒氄。神龟宁曳涂，蒲牢讵栖甬。崦嵫薄日外，惊涛正呼汹。
平山堂雅集用昌黎会合联句韵
作者：沈起元
朝代：清
体裁：古风

朋交邂逅新，敦槃风雅重。秉烛兴腾骞，访旧情贾勇。沟荒樵月乾，楼圮冈云耸。城芜今古春，江递歌哭涌。独有平山孤，危厂豁滞壅。庐陵树文帜，峨嵋接芳踵。词苑得江山，隋宫失丘垄。沈吟不朽迹，倍切同腐恐。堂势尽千里，气象收万种。乌驭闪阴晴，鱼龙混杂冗。孤撑夏修竿，绵延叠疑冢。鸾音半岭啸，敝屣南面宠。大游鹏负息，齐物菌蒸拱。瞩遐胸为宽，坐旷神绝恟。芒忽受虚来，沆瀣饱清奉。峦光涤肺腑，翰墨振庳肿。昔贤吐高焰，兹境宽厚拥。吾侪及嬉娱，清尊徒迭捧。微争战蜗蛮，细响吊榛蛩。窥宎张籍盲，跂前支离尰。景迅过虻飞，形固匪阙巩。甲名。三立鲜峥嵘，七尺亦劣䢆。瞻礼俎豆肃，俯仰神骨悚。端赖干莫利，心蓬薙蒙茸。敢托玞賨质，言玷砻圭珙。吟思卷绮霞，夕姿曳绣陇。棹舲香荷蒲，襟袖鉴清溶。尘缰乍脱羁，天械亦解蛩。情比叶埙篪，盟长宗介冢。谈味快沃焦，离绪旋抽蛹。竹林几闲逸，云逵或踔踊。孤怀驻景方，早计御寒氄。神龟宁曳涂，蒲牢讵栖甬。崦嵫薄日外，惊涛正呼汹。
效白体寄儿子大抱一百韵代家信
作者：沈起元
朝代：清

四民有恒业，士子恒为士。我世诗礼家，不士即不子。汝生母腹中，母梦指出雉。雉飞指即枯，汝生母遽死。苦孝恭顺姿，遗体独有尔。大父名汝抱，珍爱同卧起。怜汝失乳孩，望汝续祖妣。而翁苦饥驱，奔走动千里。继乃通仕版，内外历转徙。趋过迹亦疏，言立罕提耳。常惧宦游早，听汝废书史。又惧纨绔习，误汝于侈靡。我乃失教愆，长贻九泉耻。往往缙绅后，非愚即痴騃。往往寒素家，子孙踵前趾。故我罢官归，无愠实有喜。且得课而曹，冀免豚犬訾。籯金既无累，一经聊可理。归来汝已长，衣裳与我比。叩汝腹中书，荒芜杂荆杞。试汝手中笔，艰涩丛糠秕。长叹幼学年，蹉跎象勺齿。俄然成弱冠，努力尚及此。圣贤与豪杰，皆从立志始。能具什伯功，愚柔岂终止。苟能惜寸阴，不争钝与驶。五经四子书，人生命之祇。昔圣垂此书，一一教践履。一言得终身，即分圣一体。一语苟违背，抚躬面为泚。傥胥蔑弃之，貌人而心豕。须念制科义，岂仅命题纸。汝读当熟读，咀嚼味乃旨。汝读当精思，贯穿到神髓。以之治汝心，如镜刮尘滓。以之治汝身，如杖得仗倚。一读一返念，应自得臧否。汝今为弟子，孝弟乃切己。后母非曾母，均爱无二视。家贫复善病，定省繄尔恃。自古称长督，督义良有以。汝有两幼弟，童牛系金柅。须勤课记诵，勿任觅栗李。敬事诸父行，愆莫乾糇启。善择朋友交，亲仁戒比匪。威仪慎尔容，虔肃将祭祀。况汝既娶妇，便作成人儗。百行将汝责，有败不及悔。苟能学为人，为文道即是。天地间至文，只在性情里。气机妙阖辟，脉络溯原委。结构师工匠，运思欲奇诡。上资《左》《国》华，俯取秦、汉绮。佐以韩苏笔，力劲如弩矢。扩充到蒙庄，变化掉龙尾。读史先看鉴，今古如列轨。且放眼孔宽，庶拓识力伟。制艺法庆历，步武森律纪。务绝陈俗语，剿袭尤足鄙。古来君子人，文章五岳峙。我兹谆复诲，岂必贵朱紫。不见蜾蠃负，频呼式谷似。而父不足学，祖德可无跂。大父纯孝资，白首孺慕在。抚字诸弟妹，存没罔不逮。内行重乡邦，文名动四海。汝今若不学，如橘化为枳。昔年爱汝心，何以对筵几。汝母梦亦虚，汝母竟已矣。念此应恸哭，忍不加砺砥。去年携汝出，高馆钟山趾。青镫理旧业，勤苦穷膏晷。复恤汝羸瘠，未免老牛砥，驽骀兼病骥，惧不任鞭箠。我出今汝留，又恐或废弛。洗桐乃名师，居宇况密迩。朝夕就请业，进学贵愤悱。善疑复善问，辨难当彻底。领悟及谈谐，效法到步跬。庶渐去其疾，冀以臻厥美。保身如执玉，毋令或损毁。力学如力田，及时务耘耔。未知出门后，所业复有几。未知眠食间，精力尚亹亹。我行及淮壖，肠轮差足拟。讵愿舍子出，佣书岂得已。是时三月暮，剪烛醉春蚁。醉余时梦归，委巷城南觜。旧林笋如簪，新梧叶如洗。畦菜正吐花，蔷薇亦放蕊。仿佛读书声，明明尔兄弟。醒来日高舂，乾鹊噪桐梓。披衣鉴明镜，须发日夕改。回首功业虚，万事赴流水。惟余念子心，郁结未能摆。书此远寄汝，汝宜朝夕视。宜书数十篇，闺闼门庭戺。处处拈一幅，在在得顾諟。如在我膝前，如闻我斥指。汝有不解处，可问顾夫子。
梦中巧对
作者：沈起元
朝代：清
体裁：联

羲画破天烦妹补；羿弓饶月待妻奔。
送柯翰周得郊字
作者：沈起雷
朝代：清
体裁：五言律诗

总是淹留客，相逢倾盖交。开樽当画阁，极目俯寒郊。朔雪消河曲，明星出柳梢。田园芜欲尽，归兴起诛茅。
买棹送家次辰南归
作者：沈起麟
朝代：清

萧萧补被寄星艭，脉脉离情恨未降。帆挂晓风吹落月，棹分秋水渡澄江。远山青处劳双屐，霜叶红时醉一缸。此去苕溪何日到，好遗尺素慰寒窗。
九日登高台寺
作者：沈辂
朝代：清
体裁：诗

万里秋光客兴赊，同人九日惜年华。
台高不尽看枫叶，院净何须坐菊花。
对酒披襟形独放，凭风落帽笑谁加。
诗成合座皆珠玉，归去迟迟满落霞。
南湖竹枝词·其一
作者：沈进
朝代：清
体裁：词

湖南毕逋乌鸟啼，湖上柳花飞满蹊。朝啼暮啼啼不歇，愁杀高楼荡子妻。
南湖竹枝词·其二
作者：沈进
朝代：清
体裁：词

秦塘角角野鸡鸣，秦塘纂纂野枣生。秦塘莲子几时结，愁见荻花秋水平。
听歌同汪别驾作
作者：沈进
朝代：清
体裁：七言绝句

江湖老去更吹篪，白发梨园弟子师。零落南朝后庭曲，石头城下雨参差。
夜起
作者：沈进
朝代：清
体裁：五言律诗

旅馆鸡声报，空堂客思侵。江村明远火，山雨滴高林。旧事饥寒在，新愁战伐深。乾坤正摇落，把酒一沈吟。
季秋月夜书怀十八韵
作者：沈进
朝代：清
体裁：五言排律

沧海生明月，凭高欲问天。诗书尘满积，事业镜虚圆。失策哀群盗，藏身愧昔贤。世情真卤莽，吾道竟沈绵。素蚁难消恨，金丹不驻年。放歌成漫兴，儒术索真诠。屈辱宁论命，蹉跎待息肩。自伤飘雨翮，不复逞霜拳。枕席江湖外，交亲记忆前。壮怀悲老矣，佳节叹徒然。抱病登孤阁，何心泛小船。秋风殊渺渺，宿雨自娟娟。清切团甘露，伶俜坠粉莲。巨鱼吹浪静，细草杂花妍。径曲回红烛，林疏起白烟。几家砧杵急，永夜客愁悬。地迥星河阔，城深鼓角偏。只今多战伐，何计稳宵眠。
寄从子良诒
作者：沈进
朝代：清
体裁：七言律诗

杜门二月寒长晦，懒起支筇雪未晴。不信野桥催柳放，已看春草过墙生。香烧碧笋溪鱼美，响落银瓶竹叶清。赖得此身仍健在，暮年书史最关情。
当窗织
作者：沈进
朝代：清
体裁：古风

侧侧复力力，东家少女西家织。高堂阿母苦相催，三日当窗断五匹。徒言织作衣未成，秋风一夜蜻蛉鸣。
横山蛟潭同朱十彝尊赋
作者：沈进
朝代：清

积铁立千仞，行人堕苍黑。危风动山根，侧见雷雨人。阴崖闭长廊，鬼火白日出。视听惊心魂，峰峦俯突兀。微涓滴松枝，清响久寂历。爱兹丛薄深，栖迟慰晨夕。庶不孤愿言，超然慕畴昔。
横山蛟潭同朱十彝尊赋
作者：沈进
朝代：清
体裁：古风

积铁立千仞，行人堕苍黑。危风动山根，侧见雷雨入。阴厓闭长廊，鬼火白日出。视听惊心魂，峰峦俯突兀。微涓滴松枝，清响久寂历。爱兹丛薄深，栖迟慰晨夕。庶不孤愿言，超然慕畴昔。
泛湖作
作者：沈进
朝代：清
体裁：七言绝句

荡桨芳湖采白蘋，落花三月又逢人。流莺语燕关何事，愁杀祠南已暮春。
海上夕望
作者：沈进
朝代：清
体裁：五言律诗

杖策凭高望，愁心正未央。天寒来鹳鹤，日落见牛羊。海县鲛人杂，川原猎骑长。无为伤远道，乡泪独沾裳。
渡浙江别陆处士圻
作者：沈进
朝代：清

凄恻临歧路，苍黄对远天。春风官舍柳，暮雨石林烟。樯燕来还去，山云断复连。今宵何处泊，愁坐扣离舷。
渡浙江别陆处士圻
作者：沈进
朝代：清
体裁：五言律诗

悽恻临歧路，苍黄对远天。春风官舍柳，暮雨石林烟。樯燕来还去，山云断复连。今宵何处泊，愁坐扣离舷。
石城乐
作者：沈进
朝代：清
体裁：五言绝句

杨柳门前树，飞花近满堤。石城行乐处，夜夜白乌啼。
西洲曲
作者：沈进
朝代：清
体裁：五言绝句

流水石桥边，西洲定何处。不见采莲人，月照门前树。
赞山庙述事
作者：沈进
朝代：清
体裁：古风

小山势亦锐，登历无十重。草木覆其巅，阴映龙神宫。老屋支独木，倾石走长松。诸天既剥落，百身莓菭封。当牖杂花草，垣墙趯阴虫。山坳藏土穴，泄云如鸿濛。旁有十数椽，兀坐一老翁。见客即长揖，问我来何从。答云自盐官，还向东园中。问翁此何地，远近无人踪。翁言难具陈，往者人民丰。兹宫初构时，禋祀盛村农。椎牛宰肥羊，珍错山海充。旗斿耀五采，箫鼓鸣三冬。红裙曳妇女，綵髻挽儿童。千家富甘脆，百室殷朽红。一朝桑海变，世事如转蓬。自酉迄卯辰，盗贼恣斥冲。其初掠黄金，倾橐亦不容。次及鸡犬豕，釜甑时一空。妇女载后船，丁男陷其胸。草木杂锋镝，雉兔悲榛丛。及乎剪渠魁，走险势则穷。良民亦罹祸，馀殃告灾凶。从此无孑遗，流离各西东。所以神乏祀，血食难再崇。我宁守兹宇，偷生实罢癃。我闻三太息，此事由苍穹。阳九与百六，沴气生战攻。涂炭良已久，劫运当有终。真人应运出，车书今大同。努力尔自爱，体化方冲融。
过拂水山庄
作者：沈进
朝代：清
体裁：七言律诗

苍岩拂水水烟荒，红豆歌辞罢女郎。碧叶有阴都碍日，暮云无雨独归廊。津梁谩说能超海，碑碣从今失擅场。解尔春风池上絮，似曾飞入野花香。
重过指月庵
作者：沈进
朝代：清
体裁：七言律诗

野棠花落水围村，碧映晴沙月一痕。棋局动随非逸老，松寮依止是閒门。江湖浪起蛟龙恶，诗卷人收岁月存。闻到徐塘原旧里，不应此地有归魂。
鹤洲看梅同李人表
作者：沈进
朝代：清

地近裴休宅，人称太守园。风烟湖上郡，橘柚水边村。细路垂藤碍，欹沙带雨浑。梅花飞不尽，香雪满庭垣。
和仁崖中枢韵赋谢黄鹿泉农部
作者：沈远翼
朝代：清

出疆惬初志，风流敢自命。观乐驻行旌，云物此全盛。文从子长游，书爱率更令。时复忆沧洲，春宵望斗柄。何幸识群英，论才仰藻镜。投契依末光，心澈冰壶映。金台醉斜阳，慷慨发歌咏。临归共敦勖，春王奉周正。
登北固山
作者：沈逢春
朝代：清

两点金焦在，荒峦势不孤。江声摇石壁，夕照淡浮屠。寺古禅扉寂，时清战垒芜。昔年山下路，何处走乌珠。
同王霁台游澹岩
作者：沈道宽
朝代：清

平畴回寒蹊，密林翳危磴。雷斧施全力，云根辟一径。丑石虎豹踞，逸笋蛇虺迸。同游得王乔，探涉鹤驭并。初寻或隈隩，深入转幽靓。谺开地脉深，豁露天宇净。穷搜忽宽广，砥壤拭如镜。青削菡萏垂，浓滴乳柱莹。剔藓读题识，云破日辉映。冷风洒尘襟，霁雪澄定性。洞外疲登顿，岩巅知旷夐。他时杖策来，景物拾残剩。
得周伯恬书检授学博
作者：沈道宽
朝代：清

惭愧阳湖老斲轮，青毡还汝自由身。缄书远道来相慰，欲挽衰颜作好春。得意鹓鸾争健举，故乡鱼鸟颇疑嗔。吴趋越峤乌藤路，剩喜间官作主人。
柬邓湘皋
作者：沈道宽
朝代：清

广文官舍剧清寥，投绂归来为养高。杨尹去如疏傅勇，柳侯清敌退之豪。不求膴仕添蛇足，祇以新诗换蟹螯。万卷著书多益善，丹铅岁月寸心劳。
次韵答严丽生姻丈惠诗
作者：沈道宽
朝代：清

湘南十载怅淹留，梦幻应随智北游。用拙官场空磔鼠，忘机心绪合盟鸥。平情论世人犹怪，枵腹谈经我亦愁。稍喜南湖有薇蕨，不须远觅郑瓜州。典册珍珠聚一船，凿轮老手腹便然。诗吟花月春江夜，帖补湍流带石天。方驾曹刘飞藻速，差肩徐庾瓣香虔。朱陵地肺遥相望，收取声名不计年。
次韵答严丽生姻丈惠诗·其一
作者：沈道宽
朝代：清

湘南十载怅淹留，梦幻应随智北游。用拙官场空磔鼠，忘机心绪合盟鸥。平情论世人犹怪，枵腹谈经我亦愁。稍喜南湖有薇蕨，不须远觅郑瓜州。
次韵答严丽生姻丈惠诗·其二
作者：沈道宽
朝代：清

典册珍珠聚一船，凿轮老手腹便然。诗吟花月春江夜，帖补湍流带石天。方驾曹刘飞藻速，差肩徐庾瓣香虔。朱陵地肺遥相望，收取声名不计年。